
Intet materiale I "Commodore 64/128Club" må 
benyttes uden forlagets skriftlige tilladelse. 
C64/128 Club er et uafhængigt computer magasin 
uden tilknytning til Commodore eller andre virk¬ 
somheder. 

C64/128 Club udkommer 10 gange årligt. 


At julen nænner sig, bliver mere og mere 
åbenlyst, i kraft af masser af nyheder, men ingen 
færdige produkter. 

Dette skyldes at software husene holder deres 
produkter tilbage, for ikke at gå glip af det store 
salg der foregår i jule månederne. 

Det bliver uden tvivl Mediagenic (tidl. 
Activision) samt U.S. Gold der løber af med 
sejren, med henholdsvis R-Type og Afterburner 
fra Mediagenic, og Thunderblade fra U.S. Gold. 
Stilheden er dog ikke komplet, hvilket fremgår 
af denne måneds tre højest placerede spil, 
Cavemen UGH.lympics og Last Ninja 2 . 

På den mere seriøse side, ligger Berkeley 
Sojiworks med en ny version af GEOS, der 
bliver en version 2.0. 

Indtil GEOS V2.0 kommer, kan i læse om 
GEOcalc og GEOfile, som begge er testet i dette 
nummer. 

Af specielle artikler i denne måned, har vi en 
artikel om Wargames, en om danske software 
huse samt den fomylig afholdte Desktop 
Publishing messe i London. 

Dette er, med stor beklagelse, min sidste måned 
som redaktør for C64/128 Club, og fra næste 
nummer bliver det Søren Bang Hansen, måske 
bedre kendt som Bigby fra IC Run, der 
overtager. Jeg vil dog stadigt være anmelder, så 
mit sidste ord er ikke skrevet endnu. 

I kraft af den enorme læserskare, der har støttet 
C64/128 Club, vil vi fra næste nummer gå op i 
A4 format, med 64 farvesider. Dette har kun 
været muligt på grund af jer, læsere, og jeg vil 
derfor, som afsked, sige mange tak for den 
positive støtte i har udvisL 

Jeg har været meget priviligeret under min tid 
som redaktør, med produkter som Bords Tale II 
og III, Salamander, Hawkeye samt The Last 
Ninja 2. Denne udvikling fortsætter, selv om 
mange mennesker siger at 64’er en er død. 
Programmer som Last Ninja 2 viser at 64’erens 
storhedstid først for alvor er begyndt! 

Bladet skifter også navn fra næste nummer, og 
det kommer til at hedde "Sixty-Four!" i stedet 
for det velkendte, men 'besværlige’ C64/128 
Club. 



Niels iMSsen, Redaktør 



^ Ocean kommer til Silkeborg 


Eksport-chefen for det engelske 
softwarehus, Ocean, var torsdag d. 28 ok¬ 
tober i Silkeborg, hvor han besøgte os på 
forlaget. 

Grunden til at Anthony Emmett kom til 
Silkeborg, skyldes en rundtur i hele Europa, 
hvor han ville se på hvordan Ocean bedre 
kunne markedsføre deres produkter, både via 
blade og gennem distributører. På hans rund¬ 
tur i Danmark besøgte han også PC S på 
Sjælland, og Super Soft i Århus. 

Som ventet/ håbet før mødet, havde Tony, 
som han foretrækker at blive kaldt, nogle de- 
mo’er med, fra nogle af de spil. Ocean vil lance¬ 
re op til jul. 

Fælles for samtlige af de titler han viste os, var 
at de alle så utrolig godt ud! 

Øverst på listen var Operation Wolf, som Tony 
forventer vil blive et, om muligt, endnu større 
hit, end både R-Type, Afterburner og 
Thundcrblade. 

Efter at have set demo’en på Operation Wolf, 
er der ingen tvivl om at kvaliteten er helt i top! 
Af andre meget lovende produkter, var Batman 
også et kik værd. Ud fra demo’en, ser Batman 
meget flot ud, med store sprites, og god lyd. Du 
kan i øvrigt se et preview billede på Batman på 
Hotline siderne. 

Rambo III, bliver givetvis en kasse-succes af 
helt nye dimentioner, mest af alt p.g.a. titlen, der 
vil sælge utrolige mængder alene. Spillet ser 
dog ud som om, det godt kan blive et ægte 
kvalitets-spil, hvilket dog var lidt svært at be¬ 
dømme ud fra den ene omgang vi så. 
Dragonninja er også en Ocean titel, vi meget 
snart kommer til at stifte bekendtskab med, og 
her er det endnu en gang en arcade-konver- 
tering, der er tale om, med masser af vold og 
action! 

Forside billedet til dette nummer stammer i øv¬ 
rigt fra Dragonninja. 

Disse titler vender vi selvfølgelig tilbage til 
senere, og vi bliver selvfølgelig de første med en 
anmeldelse af disse spil! 

Anthony Emmett er 25 år gammel, og han er 
universitet-uddannet som jurist!! 

Vi spurgte ham selvfølgelig om, hvordan han 
var i stand til at kombinere lovgivning med 
software-udvikling. Til dette svarede han, at det 
ikke var noget problem, fordi hvis der var tek¬ 



niske spørgsmål, var der 50 programmører han 
kunne spørge til råds. 

Han siger dog, at han ved nok til at kunne føre 
en samtale med en typisk computer-freak, hvil¬ 
ket da også blev bekræftet. Hans tidligere arbej¬ 
de var som sælger i hans fars Firma, men han gik 
på et senere tidspunkt over til et gas-firma, hvor 
han blev salgschef. 

Tony er faktisk meget ny i software-branchen, 
hvilket vil sige ca. 3 måneder, omgivet af 
programmører, grafikere, lydmænd, og hvad der 
nu ellers hører sig til i den branche. 

Tony’s helt store interesse er fodbold! Det var 
noget han var helt des pierat for at fortælle os om. 
Han vil både til at sende billeder af sit favorit 
hold. Preston North-end (hvem det så end er) 
og tage os med til en af deres kampe når vi be¬ 
søger dem næste gang. 

Da jeg spurgte ham om, hvad de vil gøre for at 
slipipie af med det dårlige ry, de har fået i kraft af 
titler som Knight Rider, fik jeg ham til at 
indrømme, at deres pjrodukter dengang var 
dårlige, men at de nu har den økonomiske mu¬ 
lighed for at kassere produkter, de ikke finder 



værdige til at sende på markedet. Der bliver nu 
satset 100% på at lave kvalitets-software, og for 
at forøge salget, vil der normalt være tale om 
licenser. 

Hvorvidt det vil lykkes for dem, at leve op til 
deres snak, er lidt svært at få et indtryk af, da 
deres to sidste produkter har været af meget 
svingende i kvalitet. Det første af dem var 
Salamander, der var super-godt, mens det 
næste, Daley Thomson’s Olympic Challenge, 
var af meget tvivlsom kvalitet. 

Ud fra de demo’er vi så af deres vinter¬ 
udgivelser, ser det lyst ud, men man kan jo ikke 
være sikker på det færdige resultat af den grund. 
En ting der undrede mig lidt, var at Ocean sta¬ 
digt vil lave spil på Spectrum og Amstrad, og 
der sagde den gode hr. Emmett at det absolut ik¬ 
ke er lysten der driver værket, men istedet 


pengene. Tony lagde heller ikke skjul på at 
Ocean primært satser på 16-bit produkter, idet 
de allerede har etableret sig som 8-bit software¬ 
hus. 

De to magtfaktorer i Ocean, David og John, in¬ 
drømmer da også gerne at det er pengene der i 
sidste ende af den afgørende faktor i Ocean. 
Hvis der en dag ikke længere er penge i 
software, vil de lukke firmaet uden nogen form 
for skrupler. 

Der er i hvert tilfælde en ting der er helt sikkert, 
og det er at det ikke bliver sidste gang, vi ser 
Ocean. Uanset om man tvivler på deres kvalitet 
eller ej, forbliver det et fakta at Ocean er i 
fremgang, og at de givetvis vil blive ved med at 
producere software mange år endnu. 

Computeren som legetøj i 50 år. 

Når du nu sidder derhjemme med det nyeste 
seje arcadespil til din 64’er, eller står nede på 
grillen og tømmer lommerne 1 en af de der 
elektroniske fiduser, så får du 4 kanalers 
stereolyd, alle regnbuens farver, et 
blodtrykpå 190 og mulighed for at plaffe en 
næsten naturtro Rambo ned fra din he¬ 
likopter. Har du nogen sinde tænkt over 
hvem der egentlig lavede de første arcadespil, 
og hvordan de så ud ? 

På de næste par sider vil jeg prøve at give et 
billede af den elektroniske underholdning, 
startende helt nede i begyndelsen af vort 
forunderlige århundrede. 

Efter dybe undersøgelser i gamle sagn viser det 
sig at computeren som legetøj, blev opdaget i 
1940’me. Noget af det første "pjank" der blev 
opfundet på computere, var ascii-kunst. Billeder 
af Mona Lisa og andre nøgne damer blev via 
hulkort udskrevet på en printer i form af ascii- 
karakterer. 

Det var enormt stykke arbejde som ikke direkte 
ville kunne lede programmørernes tanker hen på 
arcadespil, men det beviste at computeren kunne 
andet end beregne hvor mange penge man havde 


brugt på kroen aftenen før. Det første virkelige 
spil der blev udviklet til en computér var 
selvfølgelig skak. 1 1940/50’me blev skakpro¬ 
grammer et meget udforsket emne på de priv¬ 
iligerede universiteter der havde computere. 
Første gang en computer spillede skak var i 
1956 i Mexico, hvor MIN1AC-1 (ja, dengang 
kendte de ikke ordet Amiga) spillede skak på et 
bræt med 36 felter og med en IQ på højde med 
en jordbærplante. Skakspillet er nok det spil der 
har fænget programmørernes interesse længst. 
De skakprogrammer man kan købe nu om dage 
kan være rigelig modstand for selv den mest 
avancerede spiller, dog skal det siges at der end¬ 
nu ikke er lavet et skakprogram, som de bedste 
skakspillere ikke kan slå. 

Der skulle gå år og dag før udviklingen inden 
for computerspil tog fart, og vi må faktisk helt 
op i starten af 70’eme før der virkelig begyndte 
at ske noget Manden der opfandt det første 
computerspil hed Nolan Bushnell. 

Bushnell blev født 1943 i USA i den mor¬ 
monske stat Utah, der som bekendt ligger side 
om side med spillerstaten Nevada. Han studere¬ 
de på Utahs universitet og blev her uddannet 
som elektroingeniør, han Fik via sit arbejde med 
flippermaskincme i forlystelsesparken i Salt 
Lake City, kendskab til det marked som 

storie 


amerikanerne kalder "arcade business". Han re¬ 
jste derefter til 

Californien og fik arbejde hos et stort elektron¬ 
ikfirma, hvor han sammen med en anden elek¬ 
troingeniør lavede verdens første computerspil i 
sin datters soveværelse. Det blev kaldt "Com¬ 
puter Space" og var et simpelt sort/hvidt 
spil om en krig mellem en ufo og en flyvende 
dims, men det blev en fiasko og Bushnell be¬ 
grunder det selv med at det nok var for svært for 
den udenforstående spalier. Med en startkapital 
på 2 gange 500 dollars startede han og Ted 
Daney (hans elektroingeniør-ven) et nyt firma 
og opfandt spillet "Pong”, som gik sin sejrsgang 
over hele USA. Jo, firmaet Atari blev meget 
hurtigt kendt. I 1973 købte Nolan Bushnell sin 
partners andel i firmaet og i 1976 solgte han 
Atari til Warner Communications Inc. for 30 
millioner dollars. På dette tidspunkt var han kun 
33 år gammel. 

Selvfølgelig kunne amerikanerne ikke holde 
markedet for sig selv, og der blev skrevet 
spilhistorie da det japanske firma Taito, udgav 
spillet "Space Invaders". Dette spil kunne nem¬ 
lig i modsætning til det gamle "Pong" spilles 
af 1 spiller, og havde en atmosfære og en udfor¬ 
dring der appelerede til den ganske verden, som 



intet andet spil nogen sinde før havde gjort. 
Naturligvis måtte Atari slå igen og det gjorde de 
da også med klassikeren "Asteroids" hvor 
spilleren pludselig kunne få fornemmelsen af at 
være i et verdensrum der var større end 
"Galaxians" indført noget essentielt i computer¬ 
spillene, nemlig farver. "Galaxians" blev 
dog ikke så stor en succes, og det første rigtige 
succesfulde farve-arcadespil fik navnet "De- 
fender" som var med til at fastlægge den teori 
om at et rigtigt arcadespil skal foregå i rummet, 
så vi har en god undskyldning for at skyde alt 
hvad der bevæger sig. 

I slutningen af 70’me kom der pludselig en helt 
ny form for computerspril, hvor det ikke længere 
gjaldt om at være hurtig p>å aftrækkeren. Det var 
igen amerikanerne der havde fundet et guldkorn, 
og fangede manges interesse for evigt med det 
nye "Adventure Game". Det er hvad vi alle idag 
kender som eventyrspil, og hvor de som kun er 
til arcadespil ikke forstår hvad andre ser i at 
skulle gruble og tænke for at løse gåder, uden at 
skulle bruge joystick. Vi havde allerede siden 
1975 haft de første hjemmevideospil fra firmaer 
som Atari, Intellivision og Phillips og fik i 1983 
et af de sidste fra firmaet Coleco, før hjemme¬ 
computeren for alvor satte sig oven på tv- 
spillene og kvaste dem totalt. Men fælles for 
disse tidlige tv-spil var at de ikke havde noget 
tastatur og kunne derfor ikke bruges til disse nye 
fascinerende eventyrspil, så der var altså stadig 
muligheder i arcadespil. 

I 1980 startede den nok mest rivende udvikling i 
elektronikkens historie nogensinde. En en¬ 
glænder ved navn Clive Sinclair begynder en 
storproduktion af hans egen lille hjemmecom¬ 
puter kaldet ZX80. Det bliver dog ingen større 
succes til trods for at man hidtil havde skullet 
samle sin dyrt indkøbte hjemmecomputer selv. 
Samtidig skete der noget revolutionerende i 
Japan, hvor en arbejder ved navn Toru Iwatani 

Spillets Historie 


en dag sad og var sulten i firmaet Namco. 

Mange vil så sige at han fik en åbenbaring, da 
han fik ideen til spillet med den lille gule mand 
der løb rundt i en labyrint for at samle mad, 
mens han blev jagtet af nogle væmmelige 
spøgelser. Han gik til firmaets ledelse med sit 
spil, og Namco lancerede spillet "Pak-Paku" 
som i USA blev omdøbt til "Pac Man", hvormed 
underholdningsindustrien gik en indbringende 
tid i møde. Der gik ikke længe før man kunne 
købe t-shirts, kaffekopper, sengetøj og under¬ 
bukser med Pacman-moliver. USA var blevet 
ramt af den gule feber som af de amerikanske 
aviser blev kaldt "Pac-Mania". Lærde folk un¬ 
drede 

sig i lang tid over den lille gule fyrs succes, og 
fandt dl sidst ud af at det var det eneste 
videospil der også tiltrak piger og voksne kvin¬ 
der. 

I de næste år blev der afholdt internationale 
konkurrencer og der blev fremstillet illegale 
maskiner i læssevis. Firmaet Namco i Tokyo 
blomstrede selvfølgelig også som aldrig før, 
også fordi der med de nye hjemmecomputere 
var blevet åbnet muligheder for en fantastisk 
masse afsætning, når nu folk kunne sidde der¬ 
hjemme med spillene. Den eneste der ikke tjente 
noget på spillet var en ung japaner ved navn 


Toru Iwatani. Han fik en forfremmelse, men i 
Japan er det ikke normalt at en medarbejder får 
andel i firmaets fortjeneste. 

I løbet af de tidlige firsere kommer Clive Sin¬ 
clair så med folkecomputeren, ZX81 som med 
sit membrantastatur sætter rekorden for comput¬ 
ersalget nogensinde. Over 1 million maskiner 
bliver der solgt, og andre firmaer får øjnene op 
for dette nye marked. Commodore lancerer 
deres VIC20 som har ægte skrivemaskine¬ 
tastatur i modsætning til Clive Sinelairs næste 
udspil, ZX Spectrum, der får det velkendte 
/frygtede viskelædertastatur. Mange firmaer 
prøver lykken og mange knækker nakken. 

De fleste husker vel stadig computere som Oric, 
Texas, og Mattel som simpelthen ikke slog igen¬ 
nem. Vi får C64 fra Commodore som ikke 
behøver nogen større præsentation og et andet 
engelsk firma lancerer deres Amstrad CPC464. 
Jo, der er sandelig gang i hjemmecomputer¬ 
markedet, og midt i 80’me har vi altså Spec¬ 
trum, C64 og Amstrad som de dominerende 
stormagter inden for hjemmecomputere. 

I mellemtiden har spillene udviklet sig kolosalt. 
Der er blevet indført musik og lydeffekter i spil¬ 
lene. Spilleme kræver utroligt meget af gamc- 
playet i et spil, dog uden at andre sider i spillet 






må svækkes, og fabrikanterne af videospil knok¬ 
ler. Japan har guldrandede dage og i Europa 
udvikler England sig til spillenes mekka. Der 
kommer en ny slags firmaer der kalder sig for 
software-huse, hvor der sidder fastansatte folk 
og programmerer spil dagen lang. Markedet har 
udviklet sig kolosalt, det gælder ikke bare om at 
lave sjove spil, nu skal man være den bedste for 
at overleve og mange bukker da også under i 
opsejlningen til det marked vi har idag. Pro¬ 
grammører skriver historie med nye fantastiske 
aspekter og dimensioner i videospillene og 
eventyrspillene udvikler sig enormt, dog 
uden at virkelig konkurrere med arcadespillene, 
da markedet efterhånden er blevet opdelt i 2 
grupper, nemlig arcade eller adventure. En 
tredie form for spil er også blevet født, og 
mange kaster sig ivrigt over de nye simulation¬ 
sspil, hvor man kan flyve et fly eller sejle rundt i 
sin helt private ubåd. Som alle ved har vi så fået 
16-bits maskinerne og spilbranchen er ved at 
have fået styr på sig selv. Pionerdagene er ovre 
og der satses nu ikke mere på tvivlsomme fir¬ 
maer med tvivlsomme spil. Den elektroniske 
underholdningen er kommet under kontrol, dog 
uden at låse sig selv fast. 


I snart 50 år har computeren underholdt men¬ 
neskene og den vil utvivlsomt forsætte med det i 
fremtiden. Hvordan fremtiden vil se ud, kan du 
kun finde ud af ved at holde dig ajour via 
C64/128 Club. 

Mange af oplysningerne i denne artikel er hentet 
fra bøgerne: 

"Video Spil" af Peer & Ulrich Blumenschein 

"Sjov Med Hjemmecomputeren" af Susan Cur- 
ran & Ray Cumow 

COMMODORE128/128D 

Basic 8 Extension. 650 The Big Blue Reader 128 650,- 


(100% udnyttelse af 80 kolonners højopløslig 
grafik. (640x400) incl. Basic Paint/Basic Calc/ 
Basic Write) 

Beginner’s Guide to Basic . 450,- 

(Introduktion og let indføring i Basic 8.0 Demo¬ 
programmer på bagsiden af Guide-disketten) 

Page Buiider 128 . 995,- 

(Professionel Desktop Publishing, der kombine¬ 
ret med Page Illustrator 128 udgør et kraftigt 
værktøj) 

Page Illustrator 128 . 650,- 

(Konverterer PrintShop grafik. Program i 80 ko¬ 
lonner. Labels med tekst/grafik integreret. Clip- 
Board med alle faciliteter) 

1351 Mouse . 495,- 

(Den hurtigste ”mus“ til Basic 8, Page Builder 
128, Page Illustrator 128 etc.) 

C-128 Helper. 295,- 

(Elektronisk reference-guide øverst i hukom¬ 
melsen uden at genere andre programmer. 
Skærm-gem/skærm-dump faciliteter). 

FontMaster 128 . 995,- 

(Kraftfuld tekstbehandling med 55 forsk, fonts. 
Mulighed for at integrere grafik. 30 forsk, karak¬ 
tersæt. llOprintere) 

CADPAK 128 . 750,- 

(Computer Aided Design til C-128. Nøjagtigt 
udprint. Incl. forsk. demo. Matematiske og ke¬ 
miske symboler. 30-fonts) 

Home Designer 128 . 750,- 

(CAD-system for viderekommende. Objekt¬ 
prioriteret. Avancerede faciliteter) 

ClipArt Disk (5 disketter) . 225,- 

(Indeholder 500 grafiktegninger. PrintShop/ 
Printmaster format.) 

Flus adskillige andre C-128 software 


(Laser/skriver MS-DOS/PC-DOS filer via 
C1571/C-1581 eller CBM-DOS til MS-DOS 
format.) 

Super 81 Utility . 650,- 

(Eksklusivt disketteværktøj til C-1581. Indh. 
3.5” og 5.25” disk) 

Drive Align 1541/1571 . 550,- 

(Reporterer alle forhold ang. drevets tilstand. 
Justering af drevet under kørsel af den medføl¬ 
gende kalibrationsdiskette) 

Super Disk Utility. 550,- 

(Eksklusivt disketteværktøj for C-1571. Bl.a. 
CP/M og MS-DOS faciliteter. Disk/filcopy af 
PRG, SEQ, USR og REL) 

Cannon 128 . 650,- 

(Kopieringsværktøj for 1571/1541/1581. Incl. 
Kracker-Jax til 64’er software) 

RamDos 128 . 495,- 

(Installerer Ram-disk på 2048 blokke i hukom¬ 
melsen via 1750-Ram udvidelse) 

Petspeed 128. 495,- 

(Compilerer alm. basic-programmer med over 
40 gange normal hastigheden) 

HackPack 128 . 495,- 

(Ram-disk på 200 blokke. Kompresser basic- 
programmer. Toolkit and Find, Merge, Change, 
Size etc.) 

Merlin 128 . 995,- 

(Assembler, disassembler, maskinkode-moni¬ 
tor, labels, diskkopierings-værktøj og snesevis 
af faciliteter) 


produkter og alt i hardware til c-128 


Alle priser er inklusive 22% moms og i danske kroner 
Sendes portofrit i Skandinavien. Omkostninger ved efterkrav. 

90 dages garanti på programdisketter... Altid seneste version. 

Kun forhandling via postordre... Ring efter katalog. 

Bestillinger modtaget inden kl. 22 sendes efterfølgende dag. 

Henvendelser fra forhandlere er velkomne. 

HARD-SOFT 

v/ LENNART HANSEN DANNEVIRKEVEJ 71-DK-4200 SLAGELSE-03 53 51 01 


Plus adskillige andre C-128 software-produkter og alt i hardware til c-128 

War Games 


- ikke et helt normalt video-spil 



NATO I video-krig mod Warszawa- 
pagten 


Warszawa-pagten samt fodre deltagerne med en 
evig strøm af oplysninger fra spionage-enheder. 


Af Dan Erland Andersen 

PC BLADET - HOLLYWOOD: Det er ikke 
blodig alvor, når "russerne kommer! russerne 
kommer!" skratter gennem US Air Force-basen i 
Ramstein i Vesttyskland. 

Men ingen tvivl om den røde Arme er på vej. 
Warszawa-pagtens massive tankstyrke tromler 
over den tysk-czekoslovakiske grænse og tons¬ 
tunge missiler brummer over Østtyskland og 
rammer kommunikations-centeret i Køln om 
fem minutter. 

Russerne angriber. Og 350 halvsøvnige militær¬ 
personer på Ramstcin-basen skal stoppe angre¬ 
bet - som de har gjort 20 gange før. Tankkolon¬ 
ner og fly-brigader befinder sig egentlig ikke 
flere hundrede kilometer væk - otte kilometer er 
nærmere sandheden. Og sandheden er i dette til¬ 
fælde to computere på Einsiedlerhof 
flystationen, som simulerer et angreb på Vest¬ 
europa - War Games, med andre ord. Men ikke 
el helt normalt War Games: Computerne er pro¬ 
grammeret til at simulere et kombineret total¬ 
angreb med hær-divisioner og flystyrker fra 


Spil og krudt 

War Games, eller krigsspil, er ingen ny 
opfindelse. Kineserne - foruden krudtet - op¬ 
fandt også spillet ’Go,’ og skak kender de fleste. 
Den prøjsiske hær øvede sig derudover i 
"Kriegsspiele” inden de sucesrige udfald mod 
Østrig i 1866 og Frankrig i 1871. 

Men først i dag kan computerne fremmane et så 
realistisk krigsbillede, at War Games, fra at væ¬ 
re en intellektuel weekend-fornøjelse, nu er en 
helheds-oplevelse, som drænr otte dages kon¬ 
centreret indsats før et simuleret angreb 
(forhåbentligt!) bliver slået tilbage. 

Et af verdens mest avancerede War Games står 
koblet til på den amerikanske militærbase i 
Ramstein i Vesttyskland. 

Systemet ledes af to digital Equipmcmt Corpo¬ 
ration VAX 11780 computere, der virker som 
"dommer" i den forestående kamp mellem de 
’røde’ placeret i en bygning og NATO-styrkeme 
i den anden bygning, som tilsammen udgør "The 
Warrior Preparation Center" (Kriger Forberedel¬ 
ses Centret) i Ramstein. 

Uvenlig computer 

Computerne er ladet med det amerikanske efte¬ 
rretningsvæsens oplysninger om styrkeforholdet 
mellem Warszawa-pagten og NATO-styrkeme. 
Selve dysten foregår på 60 bruger-venlige 
terminaler,som ikke er så venlige overfor 
fjenden. 

Deltagerne er ikke nyindkaldte rekrutter, men 
højtstående officerer fra luftvåbnet og hæren, 
.der gennem kombinationen af de to værn får 
mulihed for at koordinere deres forsvar mellem 
luft- og jordstyrker i en naturtro øvelse. Herved 
lærer hæren, hvad luftvåbnet kæmper med og 
imod - og luftvåbnet, hvad der foregår dybt un¬ 
der vingerne. 

Mens 'dommer-computerne’ og dens røde lejes¬ 
vende sender den ene horde efter den anden 
mod Vest-europa skal NATO-forsvaret klappe 
modtræk ind på sine 30 af de 60 terminaler. 
Dommeren'bestemmer betydningen af mod¬ 
trækket og hjælper begge sider med lokalisering 
af deres egne enheder og antal af samme. KA- 
Pow! og Berlin ligger atter i ruiner. 

Et internt samtale-anlæg sørger for en realistisk 
kommunikations-forbindelse mellem alle 
involverede. Alt imens computerne løber tre for- 
kellige programmer: 

Et simulerer troppefremgang, slagkraft, atomar¬ 
senal og biologisk krigsførelse, kommunikation, 
personal og teknisk assistance for hæren. 

Det andet simulerer luftangreb, mens det tredie 
aktiverer de tilstedeværende spionage- og 
kommunikations-systemer. 


Bag jerntæppet 

Dette War Game, udviklet af krigs-analyse fir¬ 
maet "E-Systems" fra Arlington i Virginia på 
den anden side af regeringsbyen Washington 
DC, er forskelligt ffa andre bestående krigsspil, 
da det er mennesker, som sidder bag missil- 
aftrykkeren på den anden side 'jerntæppet.' Her¬ 
ved opstår et af menneskehedens kendetegn - 
det uforudsigelige og spontane - som kræver en 
ditto reaktion. 

Hvis de røde er så formastelige og skyder et 
Lockheed TR-1 spionfly ned og derved efterla¬ 
der NATO i mørket uden taktiske informationer 
over Hamburg, så skal der tænkes hurtigt. 

Alle kommandoer ryger direkte ind i 
hukommelses-banken, så deltagerne kan følge 
'genoptagelsen' og lære af sine fejl. Tilfældet 
med TR-1 flyet indeholder databasen allerede 
nok efterretnings-materiale, så flyet burde være 
dirigeret ud af farezonen inden et varmesøgende 
missil styrede ind i flyets bagende. Heldigvis for 
synderen, giver computerne ikke karakter. 

Hvis det modsatte er tilfældet vil deltagerne 
tænke for meget over taktikken, mens fjenden 
pløjer sig gennem forsvars-bastionerne. 

Bombefly i vejen 

De tre programmer arbejder sammen. 
Efterretnings-rapporten printer materiale ud på 
en fremrykkende tank-kolonne. Deltageren læ¬ 
ser dataene og smider et bombefly i vejen for 
kolonnensfremrykning ved eventuelt at bombe 
en bro. Herved kan alle aflæse på terminalen. 



Fortsattes side 24 

I sidste øjeblik tik vi et billede fra C64 versio¬ 
nen af Thunderblade fra U.S. Gold. 


Microprosc’s Prokon X simulator, blev ved 
PC Showet, i september, en kollosal succes. 
Der var kø alle dagene, og det var selvfølgelig 
noget der glædte, Bill Stealy. 

På billedet ses Stewart Bell (højre), der er chef 
for den engelske afdeling af Microprose. Bill 
Stealy (midt), der er ejer af Microprose, og til 
venstre ses marketing chefen, Michael Lynch. 


InlOWlM ICTEMf IMlOWIIMlE 


Nu varer det ikke lang tid, før Ocean’s næste 
spil, Victory Road, kommer på gaden. 

I Victory Road skal du styre en mand, 
bevæbnet med diverse våben rundt i landskab, 
meget a la Commando/ Rambo. 

Batman kommer ligeledes snart, og Ocean 
lover masser af god grafik, samt et gameplay, 
der slår selve filmen. 

Forsiden denne gang er fra Dragon Ninja, der 
også snart ser dagens lys, og hvis der bare er lidt 
sammenligning med den arcade maskine den 
stammer fra, bliver Dragon Ninja værd at vente 

på. 


Batman - kommer på snart på din bat-puter! 


ar Trek. Ende 


Firebird kommer med en fortsættelse til Explod- 
ing Fist, hvilket utrolig originalt, kommer til at 
hedde Exploding Fist +. 

Handlingen har ikke ændret sig ret meget, men 
ligesom i International Karate +, er det nu 
muligt at være flere på skærmen samtidigt. 


Også fra Firebird, kommer Star Trek. Star Trek 
kom til Atari ST tidligere på året, og var af 
meget god kvalitet. Lad os håbe at 64’er versio¬ 
nen bliver ligeså god! 

Exploding Fist + kommer i december, og Star 
Trek kommer sidst i November. 


røwii mmm mmm mmm mmm mmm 

Rambo III. Mere gameplay end I den 

Victory Road. ferste Rambo konvertering 


Microprosc og deres underafdeling, Origin 
Systems, kommer med en hel række spændende 
nyheder. 

Microprosc: 2400 AD hedder det næste udspil. 
2400 AD foregår i fremtiden, hvor du skal 
nedkæmpe nogle robotter, der patruljerer byen. 
Metropolis. 

2400 AD er et strategi spil, med enkelte RPG 
tendenser. 

Origin: Times and Lore er et traditionelt 
rollespil, og efter den særdeles fremragende 
Ultima V, er forventningerne skruet helt i 
vejret. Ultima V skulle i øvrigt være udgivet, og 
hvis du ikke vil miste alt selvrespekt, køber du 
den med det samme!!! 

Cosmi, der just har lanceret det uovertrufne 
strategi spil, The President is Missing, kommer 
snart med et stjemekrigsspil, under navnet 
Dcfcon 5.1 Defcon S skal du undgå at russiske 
missiler kommer ind over U.S.A., og der er 
lovet både action og strategi. 

Et andet spil fra Cosmi, er Corporate Raider, 
hvor du skal være pirat inde på Wall Street, hvor 
børsen ligger. Lyder tiltalende! 


1 



1 

CORPORÅTE 

RAIDER 

ffl 

ffa 




tilt 

- 

^ ; 



Times and Lore. Den uofficielle Ultima VI? 



Corporation Raider. Wall Street piraten. Defcon 5. 

mm mwMM mmm mmm mmm 

GeoFile 



Hvad er geoFile? 

geoFile er et kartoteksprogram i GEOS serien, 
og det betyder to ting. For det første er alting 
100% menu- og joystick- styret (som på en hvis 
anden Commodore maskine) (øhhh. Vie 20? - 
Red.), og for det andet indebærer det, at du skal 
have den originale GEOS for at kunne bruge 
geoFile. 

Orden i tingene 

For at gøre det hele mere overskueligt, har Ber- 
keley Softworks inddelt geoFile i tre forskellige 
afdelinger. I første afdeling kan man designe si¬ 
ne kartotekskort lige som man vil have dem, i 
del to kan man fylde dem med data og søge 
blandt dem, og i sidste afdeling står den på 
udprintning. 

Dansk design 

Når du kører programmet, skal du fra en menu 
vælge, om du vil oprette et nyt kartotek eller 
hente et gammelt ind. derefter slår geoFile auto¬ 
matisk over i ’design-mode’, og du er igang. 

Fra starten af, består dit elektroniske kartoteks¬ 
kort af et stykke "papir", der er ca. 6 gange så 
stort som skærmen. Med en fiks positions indi¬ 
kator er det muligt at komme fra sted til sted på 
papiret ved et par tryk på skydeknappen. der er 
dog plads til ganske meget på det udsnit, du kan 
se på skærmen fra starten af, så denne feature er 
ikke nødvendig, med mindre man konstruerer 
nogle ultra-avancerede databaser, og derfor kan 


den slås fra og til efter behag. 

Første trin på programmet er at lave de kasser, 
som tekstinformationerne skal stå i. For at lave 
en kasse, flytter du først pilen hen til det punkt, 
der skal være dens fremtidige hjørne og trykker 
på skyde-knappen. 

Når du flytter pilen, vil computeren tegne et rek¬ 
tangel med hjørner i begyndelsespunktet og pi¬ 
lens nuværende position, (se fig. 1) 

Efter at du har rykket lidt rundt med joysticket 
og har lavet en kasse af en passende størrelse, 
trykker du på ’fire’ igen. Kassen fastfryses og en 
cursor kommer til syne i den. Nu skal kassen 
navngives. Skriv et eller andet, f.eks. 

"Efternavn" eller "Alder" og tryk på ’fire’ for 
sidste gang. Så let er det at lave en post i 
geoFile. Du kan nu fortsætte med at lave så 
mange kasser som du lyster. Hvis du er god til at 
gå Picasso i bedene, kan du endda tegne et bille¬ 
de i geoPaint og anbringe det i en tom kasse - 
bare for at peppe det hele lidt op. Nu mangler vi 
kun at vælge, hvilken kasse, computeren skal 
sortere oplysningerne efter (dette gøres let fra en 
menu), før vi trykker os over i kartoteks- 
fyldningsdelen. 

Hold styr på vennerne ... 

At udfylde et kartotekskort kan ikke være meget 
nemmere end dette: peg på en kasse, du vil skri¬ 
ve i, indtast informationerne og vælg "new 
form", for at få et nyt kort, når du har udfyldt 
det gamle. Hurtigt og nemt! 

Lede, lede, lede ... 

Fra samme 'mode' er det også muligt at få com¬ 
puteren til at gennemsøge alle kartotekskortene. 
Fra en af menuerne kan du vælge at lave et så¬ 
kaldt søgekort, som du udfylder med de ting, du 
ved om den person, du vil finde. Hvis du f.eks. 
under "efternavn" skrev "Hansen" og trykkede 
på ‘OK’, ville computeren finde alle de personer 
med efternavnet "Hansen”. Ikke nok med at du 
kan finde netop den Hansen, der har en Skoda 
og mangler tre tænder i overgru ffen. Du kan og¬ 
så sammenligne tal med (større end) og (mindre 
end). Endvidere er der en del special-komman¬ 
doer, der gør, at du f.eks. kan bruge et ufulds- 

tændig ord som søgegrundlag. En anden smart 
ting på dette område er "søg og udskift" 
funktionen, der gør det meget nemmere at fore¬ 
tage rettelser i stor stil. 

Printing ... 

Det lyder måske lidt underligt, at udskrivningen 
er en selvstændig afdeling af geoFile, men når 
man ser, hvor mange muligheder der rent faktisk 
er til rådighed, er det ikke særlig overraskende. 
Du kan selv bestemme, om du vil have kasser¬ 
nes navne skrevet ud eller ej, og det samme gæl¬ 
der for rammerne omkring dem. Endvidere kan 
du "pakke" kortene, så du får skrevet flere ud på 
samme ark. Til dette formål har Bcrkcley- 
folkene lavet en såkaldt "page-preview", der på 
en overskuelig måde viser præcis hvor meget et 
kort fylder på et stykke papir. 

Til sidst vælger vi "print", men mulighederne er 
ikke slut endnu! For at det ikke skal være løgn, 
kan du printe både på computer-papir, som la¬ 
bels og som indekskort. Pyh! 

Brevblanding 

Historien slutter ikke her. Foruden geoFile får 
du, når du køber pakken, programmet 


rolig, det er ikke så svært som det lyder). 

Når du er færdig med brevet, kan du blande det 
manuelt ved at load’e geoMerge, vælge dit brev 
og indtaste data’eme efterhånden som du får 
besked på det. Hvis du skal sende 200 breve er 
denne løsning lidt uholdbar, så du kan heldigvis 
også slippe for det meste af arbejdet, hvis du har 
dine kunder i kartoteket. Gå ind i geoFile, vælg 
dine kartotekskort og gem dem som en speciel 
mergefil. Nu run’er du geoMerge og compute¬ 
ren klarer resten. 

Konklusion 

GeoFile er et program, der vil noget - ingen 
tvivl om det. Alt er veldesignet og velgen¬ 
nemført, lige fra den centimeter tykke manual, 
der desværre er på engelsk, og til de helt små 
detaljer. 

Det eneste jeg kan sætte fingeren på, er search- 
funktionen, der er uhyre langsom - hovedsaglig 
fordi hele person-jagten foregår på disketten. 
Ærgeligt! 

Ellers er programmet, som alle andre GEOS- 
produkter, uhyTC let at bruge, og hvis det er et 
godt database program du er ude efter, så er 
geoFile lige sagen. 



geoMerge, der er en fiks lille mail merger. Mail 
merging, der på dansk betyder brevblanding, er 
den kunst at skrive et brev, der kan sendes til 
mange forskellige mennesker uden de helt store 
rettelser fra person til person Mail merging fore¬ 
går i tre trin: 

Først skriver du standard brevet i geoWrite, 
hvor du bytter de ting, der skal ændres ud med 
"variabelnavne", omgivet af et dobbelt sæt 
mindre-end større-cnd tegn. 

Hvis du vil bruge geoFile i din brevblander, skal 
variabelnavnene svare til de navne, du brugte, 
da du døbte de enkelte kassefelter. Hvis du 
f.eks. vil bruge navnet fra kassen "Efternavn", 
skal variablen hedde «Eftemavn». (Bare 

Red Storm Rising er Microprose's sidste nye 
skud på stammen af simulationer. 

Simulationen er bygget over bogen af samme 
navn, skrevet af Tom Clancy, den samme mand 
som skrev "Hunt for Red October”. Programmet 
er lavet af Sid Meier, som for nogle år siden gav 
os ubådssimulatoren med navnet "Silent Ser¬ 
vice". 

Denne gang er vi gået bort fra konceptet med, at 
kigge i periskopet og skyde vores torpedoer af 
mod målet. Næ, her har vi muligheden for at 
lære den nye betydning af ordet 'Truslen under 
havet". Her gælder det om, at benytte alle de 
tekniske og elektroniske hjælpemidler, som 
vores oplyste industrisamfund har produceret for 
os. 

Foruden det storslåede program, får man også 
en 100 siders tung manual, som nok skal gøre sit 
til, at man får en del søvnløse nætter. Udover at 
være en yderst detaljeret brugervejledning, er 
den utrolig informativ med alle mulige oplys¬ 
ninger om moderne krigsførelse til søs, våben¬ 
arter og tekniske detaljer over det elektroniske 
udstyr. 


Selve spillet er bygget op som alle de andre Mi- 
croProse simulationer, med flere forskellige 
sværdhedsgrader og missioner. 

Der er fire tidsperioder at vælge imellem: 

1984 Russerne er teknisk langt bagude. 
Amerikanerne har et begrænset våbenarsenal. 
1988 Russerne er teknologisk kommet længere 
frem. Amerikanerne har fået deres våbenarsenal 
udvidet. (Dette er tidspunktet som bogen han¬ 
dler om). 

1992 Russerne indruller nu atomdrevne han¬ 
garskibe i deres Polarflåde. 

Amerikanerne får nye og bedre missiler. 

1996 Russerne er teknologisk meget langt frem¬ 
me og vokser i størrelse og antal. 

Amerikanerne introducerer en ny form for ly¬ 
dløs torpedo. 

Derefter kan du vælge mellem fem forskellige 
amerikanske ubåde, hvilke du kan vælge, 
bestemmes af hvilken en periode du vælger. 

Du kan nu vælge fire forskellige sværheds¬ 
grader, der strækker sig fra introduktion, nor¬ 
mal, alvorlig og ultimativ. 

Så kommer de egentlige aktioner: Trænings¬ 
aktioner. 

Der er ingen fare forbundet med disse opera¬ 
tioner, da russerne ikke kan skade din ubåd. 
Mod en November-klasse ubåd. 

Mod en Kashin-klasse destroyer. 
Kampsituationer: 

DUEL (din ubåd alene mod en russisk ubåd) 
MISSILUBÅDEN (søg og nedkæmp en rus- 
siskmissilubåd, måske eskorteret af 
overfladeskibe) 

ULVEKOBLET (nedkæmp en gruppe russiske 
ubåde, der arbejder sammen efter ulvekobbel 
metoden) 

BOOMER BASTIONEN (find og ødelæg en 
missilubåd, med flere følge ubåde) ANGREBS 
GRUPPEN (du har opdaget en gruppe af rus¬ 
siske overfladeskibe, sænk dem) ASW GRUP¬ 
PEN (en antiubådsgruppe er i dit område, kan 
den jagede jage) HANGARSKIBSSTYRKEN 
(sænk det russiske hangarskib) 

HELD & LYKKE (en af de ovenstående mis¬ 
sioner valgt tilfældigt af computeren) 


RED STORM RISING (3 verdenskrig, med 
masser af missioner. TRÆN FØRST) 

Dette er de forskellige missioner der er, at vælge 
imellem og de er aldrig ens. 

Nu til selve spillet. 

Hovedskærmen er det taktiskedisplay, der viser 
din og fjendens position(er). 

Du kan forstørre ind og ud på kortet, se dine 
våben eller fjendens våben blive affyret, vælge 
at se de laginddelingeme i vandtemperaturen 
eller analysere din fjendes sonarsignatur, så du 
ved hvem du kæmper imod. Du kan selvfølgelig 
også gå til overfladen og se fjenden gennem 
periskopet. Men det kommer man ikke til, 
at benytte særlig meget. Da hele spillekonceptet 
går ud på, at undgå opdagelse. 

Man skal slå til når fjenden mindst venter det og 
så skruppe til en anden position hurtigst muligt. 
Det betyder at det man benytter mest er sonaren, 
et meget højt udviklet elektronisk instrument, 
der gør det muligt at høre selv de svageste lyde 
under vandet. Derfor gælder det om at høre uden 

at blive hørt. 

Al den lusken rundt er ikke noget for den hæm¬ 
ningsløse arcadespiller, derfor er der også ind- 
kluderet sekvenser, hvor man kan se sine mis¬ 
siler eller torpedoer ramme fjenden, eller se sig 
selv blive ramt, i bedste grafiske stil. Styringen 
foregår ved de sædvanlige trykken på knapper 
og der følger da også et tastaturoverlay med. 
Joysticket kan også benyttes, men det fraråder 
jeg, da det er meget nemmere bare at benytte 
tastaturet. Da man er kaptajn ombord, giver man 
bare ordren, gå til den dybde, sejl 254NNW, 
affyr Stingermissiler osv. Man fortæller dog 
hvor våbene skal ramme og man kan også 
overtage styringen af visse våben. De lo bedste 
funktioner der er inkluderet er "HELP", hvor 
man får hjælp fra sin computer, som fortæller en 
hvad der er bedst at gøre i en given situation. 
Piletasterne kan benyttes til kontrol af roret i en 
nødsituation og sidst men ikke mindst "PAU¬ 
SE", denne pausefunktion er det bedste der find¬ 
es. Det kræver en hel del bladren frem og til¬ 
bage i manualen, mens man spiller, i hvert fald i 
starten. Derudover hvis man tager misionen 
RED STORM R1SING, kræver det at man går 
ud på naturens vegne og mavens, da det tager 
timer at spille og man kan ikke løsrive sig fra 
det. 

Når man har afsluttet en mission, kommer man 
tilbage til staterne og modtager så sin fortjen¬ 
este. Det kan være alt fra hospitalsophold til 
krigsret og medaljemodtagelse. 

Alt i alt er Red Storm Rising en god simulator, 
der giver en i godt indblik i moderne ubåds¬ 
kamp. Programmeringen er god og man har 
uden om den megen aktion, lavet et spil der 
virkelig får fat i en når man først har sat sig ned 
og er gået igang. Jeg måtte ustandselig gribe 


mig selv i, at tørre sved af panden, når man 
ventede på en konvoy eller lå på lur efter en 
ubåd. Derudover er alle de små sekveaser med 
lækker detaljeret grafik, værd at vente på. Der er 
ingen tvivl, den slår sin nærmeste konkurrent 
"Hunt For Red October" af pindea da den har 
mere gameplay. 

THE LAST NINJAII 


Alle kan huske sidste åis spillehit THE LAST 
NINJA fra SYSTEM 3. Som var noget af det 
mest revolutionerende inden for 
hjemmecomputerspil. Dog lader det til, at 
SYSTEM 3 ikke lader det blive ved det og THE 
LAST NINJA blev altså den NÆSTSIDSTE 
NINJA. For de har gjordt det der vil blive anset 
for umuligt, nemlig at lave LAST NINJA 2 end¬ 
nu bedre end THE LAST NINJA. 

I THE LAST NINJA overvandt Armakuni den 
onde Shogun Kunitoki. Men da freden atter hav¬ 
de lagt sig over pen, følte han at dette kun var 
enden på et slag og ikke enden på krigen. Under 
en af de mange meditationsleksioncr, begyndte 
Armakuni at gløde og mistede bevistheden. 
Mange timer efter genvandt han bevistheden og 
stod nu på en underlig balkon, med forskellige 
musikinstrumenter omkring sig. Han vidste ikke 
hvor han var eller hvornår, men et vidste han, at 
han skulle finde og tilintegøre Kunitoki. Hvad 
han ikke ved er, at han er røget frem i tiden og 
landet i nutidens New York i USA. Det er herfra 
at din historie starter. Du skal tage rollen som 
Armakuni og finde Kunitoki, som spreder sin 


ondskab ud over byen. Til dette er du mester i 
en orientalsk kampsport som hedder Ninjutsu en 
form for karate og derudover vil du finde en del 
nyttige ting, som kan hjælpe dig på din videre 
færd. 

Skærmen er opdelt i fire felter, hoveddelen bes¬ 
tår af et 3D grafisk billede, hvor din egen figur 
er repræsentret. Derudover vil der være andre 
personer, dyr, ting og dine omgivelser. Nederst 
på skærmen er der to firkantede spiraler, som vi¬ 
ser din energi (til højre) og den fjende som er på 
skærmen netop nu (til venstre). Disse spiraler vil 
formindskes gradvist, hvergang man bliver ramt 
eller gør noget forkert, (springer ud over en af¬ 
grund eller vælger den forkerte gang i kloakken 
m.m.) Øverst til højre vises et billede af hvilket 
våben du nu har i hånden. Og nedenunder hvil¬ 
ken ting (genstand) du holder i den anden hånd. 
Du styrer Armakuni med joystick og nogle få 
taster, som giver et godt varieret udvalg at vælge 
imellem. Det er dog blevet nemmere at styre 
ham, end det var i THE LAST NINJA. 

Spillet er delt op i 6 forskellige afsnit. Her er og- 

så lidt hjælp 
1: CENTRAL PARK 

(Nøglen til succes er at nå nye højder og så tage 
på skovtur på øen ved floden). 

2: DOWNTOWN MANHATTEN 
(De travle gader kan være fyldt med farer, hvis 
du går for tidligt. Gå på indkøb og skær dig gen¬ 
nem mængden. Det går fremad for dig, når det 
går nedad). 

3: KLOAKKEN 

(Typisk dybe, mørke og fugtige. Du skal ikke 
bære nogen fakkel her, der skal kun en flaske til 
at holde dig i live). 

4: OPIUM FABRIKKEN 

(Mød en rigtig sulten kat, men pas på, ikke at få 

et chok. Træd forsigtigt, før du tager et lille 

dyk). 

5: KONTORHUSET 

(Indgangen her er ikke nogen hemmelighed. Du 
kunne blive en rigtig computerfreak. Lav en 
flyvende afgang og kom til vejrs). 

6: SHOGUN’s FLUGT 
(Det finder du tids nok ud af). 

Grafikken er noget af det mest fantastiske der 
nogensinde er set. Baggrunsgrafikken gør sit til 
at give spillet dybde og atmosfære. Alle mulige 
små detaljer som mange forskellige buske og 
træer, folk der kaster med potteplanter, hvis man 
går under et vindue, motorcykler der kører en 
over, robåde der skal benyttes ved 
vandovergange, stiger og piller der skal benyttes 




korrekt og en mængde andre ting. Af forskelige 
fjender skal nævnes, politibetjente, bøller, 
ninjafyre, bandeledere, vagtposter m.m. De kan 
alle Ninjutsu, men kan derudover være bevæb¬ 
net med kastestjemer, stave, nunchukas og 
sværd. Der findes også en del dyr såsom; bier, 
rotter, edderkopper og to store dyr, som du selv 
finder ud af hvad er. 

Alle de ting som du finder på din vej, skal 
benyttes en gang for, at gennemføre spillet. Det 
vil sige, at alt det du finder har en eller anden 
mening. På nær Nunchukas, de kan bruges kons¬ 
tant til at banke dine fjender med. 


Lydsiden af LAST NINJA 2 er begrænset til 
kun at have musik. Der er 12 forskellige 
musikstykker. 1 til hvert afdeling og loading af 
afdeling. Musikken er utrolig god og man bliver 
ikke træt al høre den, da den er meget varieret. 
Hvis dette skulle ske, kan man slå lyden fra ved 
at trykke på F1. En anden utrolig god ting er 
pausefunktionen F7, den kan der være god brug 
for, da det tager en del timer et gennemføre 
spillet. Og dem der har lyst kan da også tegne et 
kort over hver afdeling i spillet. 

Det er et af de bedste spil, jeg nogensinde har 
spillet og SYSTEM 3 har klaret at lave et endnu 
bedre spil end det første de kom ud med. Hvil¬ 
ket er godt klaret, da det var det bedste i sin 
klasse. Men nu er det blevet overhalet indenom 
af efterfølgeren LAST NINJA 2. 

Med spillet følger en udførlig manual, et 3D 
kort, en ninjamaske (spil ikke spillet med mas¬ 
ken på) og en kastestjeme i gummi. Det skal 
dog siges at der er et begrænset oplag med disse 
ting indeni. Så skynd dig! 


Grafik : 97% 

Lyd ; 95% 

Præsentation: 98% 

Fængslende : 96% 

Pris/ Kvalitet : 97% V 

Anmelder : Alex Monnerup 

INTENSITY, 


Firebird 



Andrew Braybrook, manden der siod bag spil 
som Uridium og Morpheus, har sammen med 
Steve Turner på lydsiden, frembragt spillet In- 
tcnsity. 

Spillets historie er følgende: Ombord på mine¬ 
stationen Canis Major, der svæver i omløb 
omkring den mineral rige planet Sirius, har 
radar folkene opdaget bevægelser på Sirius’ 
overflade, der tyder på intelligent liv. Desværre 
viser det sig at den intelligente livsform består 
af aggressive metalædende mutanter, der har 
bestemt sig for at have Canis Major som aftens¬ 
mad. Man beslutter sig klogeligt til at evakuere 
stationen, men da det viser sig, at der ingen red¬ 
ningsskibe er, er gode råd dyre. 

Det er her spillets helt træder frem, med håb om 
at kunne spinde guld på den uholdbare situation, 
og tilbyder at redde alle fra en alt for tidlig død. 
Til hjælp har man en ubevæbnet skimmer, hvor¬ 
fra man kan fjernstyre en rednings-drone, der 
kan transportere op til 16 personer. En efter en 
kommer de flygtende mennesker op gennem lu¬ 
ger, og sætter retning mod dronen. Det er så din 
opgave at flytte dronen ind imellem dclplatfor- 
mene, så alle kan komme med. 

Samtidig skal du flyve ind i så mange mutanter 
som muligt, før disse når at udvikle sig. Derud¬ 
over skal du samle ’R’-symboler, som hver især 
repræsenterer en værdi på 1 R.U. 

Disse penge kan bruges til at købe nye skimmer- 
skibe og droner, så du kan fortsætte din red¬ 
ningsaktion. Der er desværre det problem, at der 
er en leveringstid på op til 3 segmenter på de 


skibe, du køber. 1 segment er lig med 55 sekun¬ 
ders effektiv spilletid, og det er faktisk længe at 
holde sig i live på et spil som Intensity. 
Grafikken i Intensity er omtrent som den i Urid¬ 
ium. Baggrundene er lavet i nogle pæne farver, 
der står godt til hinanden, og er meget vclde- 
finerede. Det kan man desværre ikke sige om de 
sprites, der virker lidt negligerede fra pro¬ 
grammørens side. 

Lyden er også en blandet fornøjelse, idet der på 
åbningsskærmen er en virkelig god melodi, 
mens der i spillet kun er svage lyd-effekter. 
Præsentationen er til gengæld en del over mid¬ 
del, idet man under indloadningcn bliver intro¬ 
duceret for alle de symboler og skibe, der er, så 
man ikke begår nogle fatale brølere. Samtidigt 
er der two-player mode, og man kan ændre far¬ 
verne så de passer til s/h skærme. 

Til trods for at Intensity ikke er et af Firebirds 
mest veludførte spil, er det alligevel ganske 
fængslende, men det er dog ikke et spil, jeg 
umiddelbart vil anbefale til nogen. Se spillet før 
du køber. 


Grafik : 84% 

Lyd : 63% 

Præsentation : 78% 
Fængslende : 89% 

Pris/ Kvalitet : 80% 
Annnelder: Christian J. Yssing 

GAME OVER II 



Dc fleste husker sikkert "Game Over" I - ikke så 
meget pga. selve spillet, men nok snarere pga. 
de "skandaløse” reklamer for spillet. Skandalen 
kom sig af, at der i annoncen indgik en tegning 
af en særdeles let påklædt kvinde. Så man ME¬ 
GET godt efter (hmm..) kunne man svagt skim¬ 
te lidt af hendes højre bryst-vorte. Dette faldt de 
snerpede engelske censorer for brystet (NEJ, 
hvor er jeg dog morsom i dag!), og reklamebu¬ 
reauet fik omgående besked på at tildække de 
unævnelige fordele. Som sagt, så gjort; de sene¬ 
re udgaver af annoncen var langt mere stuerene. 
Der er nu kommet en fortsættelse til spillet - en 
Il’er - og også her er alle ædlcre dele behørigt 
tildækket. Til gengæld får man gratis 1 ’eren 
med i købet, og forside-billedet til dennes ma¬ 
nual er faktisk (gulp!) den gamle, ucensurerede 
udgave! Dette er desværre også den eneste 
grund, der kunne være til at købe spillet, for 
softwaresiden er langt fra imponerende. Først 
udsættes man for en irriterende lang titel¬ 
sekvens, hvor man før hvert eneste spil er 
tvangsindlagt til at overvære navnene på alle 
medlemmer af programmør- holdet. Når man 
dernæst trykker fire, føler man sig omgående sat 
ca. 4 år tilbage i tiden til et dårligt udført 
skydespil i værste "Scramble" stil. Grafikken er 
meget spartansk og fantasiforladt, og i det hele 
taget er ITcren på så godt som alle områder I’c- 
ren klart underlegen (hvilket siger en del!). Der 
er flere levcls, men da spillet er "password- 
protccted" nåede jeg aldrig at se det hele. Det 
jeg så, var et vandret shoot’cm-up, hvor der på 
hele første level ikke er skyggen af baggrunds¬ 
grafik! Senere kommer man til et vulkansk 
landskab, hvor man introduceres for et par nye 
aliens, men det er altsammen så utrolig 


Dinamic 

fantasiforladt. Der er dog også et par nye 
effekter, som f.eks. den måde ens score "ruller" 
ned - et ciffer ad gangen, men dette ændrer na¬ 
turligvis ikke spillet synderligt. I l’eren er der 
en virkelig fed titel-melodi, men selve spillet er 
en skuffelse. Man styrer her en lille mand rundt 
i fjendtlige omgivelser, men spilleglæden spole¬ 
res ved at det hele går alt for langsomt, og des¬ 
uden har man ikke tilstrækkelig kontrol over sin 
figur (man kan f.eks. ikke styre ham i luften). 



Hvis du køber GAME OVER II får du to spil i 
et - to dårlige spil vel at mærke. Eller i 
procentform: 


Grafik :41% 

Lyd : 44% 

Præsentation : 62% 
Fængslende : 21% 

Pris/kvalitet : 33% 

Anmelder Seren B. Hansen 

men kun for professionelle 

af Peter Vestergaard, London 

Arrangørerne af dette års internationale Desktop 
Publishing Show, som blev afholdt i Business 
Design Centre i Islington i det nordlige London 
fra den 13. til 15. oktober, betegner udstillingen 
som en overvældende succes. 

Mere end 10.000 besøgte udstillingen, som var 
bevidst målrettet mod proffessionelle brugere af 
DTP. 


70 udstillere præsenterede omkring 40 nye pro¬ 
dukter på udstillingen, som markerede Desktop 
Publishing’s første væsentlige skridt væk fra det 
amatøragtige præg, der tikligere har været omgi¬ 
vet begrebet. Som Desktop Publishing står nu, 
tillader det virksomheder af enhver størrelse, at 
producere dokumenter, brochurer, personalebla¬ 
de og hvad der ellers er brug for i en moderne 
virksomhed. Alt dette kan i dag gøres billigt, 
hurtigt og resultatet er i stor udstrækning af en 
meget høj kvalitet. 


Viskelæder og blyant væk 

Hele iden med Desktop Publishing er som be¬ 


kendt af give brugerne et redskab, der sætter 
ham i stand til at udføre designerens, sætterens 
og trykkerens arbejde med een enhed, så han ik¬ 
ke behøver at bevæge sig væk fra sit skrivebord. 
En side kan med DTP lay-outes uden brug af 
blyant og viskelæder. Fotos kan bringes op eller 
ned i størrelse, alt efter behov og smag. Der kan 
vælges mellem forskellige skriftstørrelser, ru¬ 
brikker kan sættes ind, og hele lay-outet kan lø¬ 
bende vælges på skærmen, hvilket giver bruge¬ 
ren et utal af muligheder, og sidst, men ikke 
mindst, giver det mulighed for at ændre et lay¬ 
out i absolut sidste øjeblik. 

For de fleste brugere af Desktop Publishing er 
det ikke så meget den forbedrede økonomi, der 
ses som en fordel, men derimod er det mulighe¬ 
den for at rette helt op til trykstart, og hele tiden 
være i stand til at se virkningen af de ændringer 
der foretages, der er den store fordel. 


Da udstillingen udelukkende henvendte sig til 
professionelle brugere af Desktop Publishing, 
var der en meget formel stemning på selve 
udstillingen. 

De besøgende der ønskede oplysninger, vidste 
hvad de gik efter, og repræsentanterne for de 

udstillende firmaer, var absolut kvalificerede 
folk, der vidste hvad de talte om. Der var ingen 
grundlæggende indføring i Desktop Publishing. 
Derfor havde udstillingen ikke noget værdi for 
besøgende uden forhåndsviden. Det er en skam, 
for DTP er meget interessant og uden tvivl an¬ 
vendelig for en lang række små firmaer, hvor 
medarbejderne ikke nødvendigvis er 
computereksperter. 

Udstillingen var ikke en egentlig salgsudstilling, 
da det er forbudt af sælge produkter fra the 
Buisness Centre, men derimod en præsentations 
udstilling, hvor DTP firmaer havde muligheder 
for at vise proffessionelle, hvad man i dag er i 
stand til at tilbyde. 

Det var ikke de revolutionerende nyheder der 
prægede udstillingen, men derimod en lang ræk¬ 
ke forbedringer af allerede eksisterende 
produkter. 


printer, som kan kombinerer tekst og 
farvegrafik, både på papir og på overheadpro¬ 
jektor transpiranteT. 

IBM demonstrede en række publishing systemer 
i arbejde, lige fra DTP på skrivebordet til højt 
professionelle DTP stationer. Alle systemer er 
baseret på IBM Personal System2. Derfor kan 
de fåes til både aleneståendc systemer eller som 
ekstra faciliteter til multi-funetion 
arbejdsstationer. IBM 4250 Electro Compositor 
demonstrerede at den kan producere trykplader 
med høj opløselighed, som kan bruges direkte 
på en offset trykmaskine.Dette beviser, at endnu 
et led i før-tryk-processcn er elimineret. 


386 maskineren 

David Boucher, grundlægger og præsident for 
firmaet Interleaf, der producerer systemer til 
Desktop Publishing markedet, sagde i en tale på 
udstillingen: -Jeg er af den overbevisning, at no¬ 
get af det vigtigste der er sket i DTP markedet 
for nyligt, er fremkomsten af 386 maskinerne, 
som repræsenterer en sammensmeltning af ar¬ 
bejdsstationen og PC’eren. 

I bestræbelserne på at udvikle produkter, der 
kan få fordel af denne ekstra kraft, identificere¬ 
de David Boucher et andet hovedområde, der 
skal arbejdes frem mod: -Administrationen af 
dokumenter i store virksomheder er meget 
væsentlig. Allefordelene ved at have kontrol 
over situationen skal fastholdes, derfor er det 
vigtigt at kunne udvikle et fuldt kompatibelt 
softwaresystem, sandsynligvis et der kan tilbyde 
samtidig adgang. 


Produkter 

Apple præsenterede på udstillingen det nyeste i 
Desktop Publishing software fra ledende produ¬ 
center som Claris, Aldus, Kodak, Letraset, 
Quark, Microsoft og Wordperfect. Denne del af 
udstillingen var et stort tilløbsstykke, hvor be¬ 
søgende kunne se Apple arbejde med de ovenfor 
nævnte mærker i fire hovedområder indenfor 
DTP, nemlig: Artwork og illustration, side lay¬ 
out, dokumentfremstilling og præsentation. 
Monitorspecialisten Etap Information Techno¬ 
logy viste på udstillingen sine A4 og A3 
skærme, som gør sidelayout langt hurtigere, og 
fjerner noget af gætteriet i en layoutsituation. 
Etap Neftis er en monitor, der er i stand til at vi¬ 
se hele siden på en gang, mens storebrodcren 
Etap Atris tilbyder to sider på skærmen på sam¬ 
me tid. Dette er en stor fordel, da brugeren kan 
se det fortløbende resultat af sit layout. 

Rank Xerox, hvis Xerox Ventura Publisher er en 
af markedes ledende DTP stationer, præsentere¬ 
de sin nyeste version af Ventura softwarepakke 
på udstillingen. Firmaet præsenterede også en 
ny software til PC markedet, som ifølge firmaets 
PC products Manager, Philip Hames vil bringe 
en ny dimension til det udbud Rank Xeros alle¬ 
rede tilbyder. -Disse nye software pakker vil ud¬ 
vide muligheder for at imødekomme fremtidens 
DTP behov, siger Philip Hames. Samtidig præ¬ 
senterede Rank Xerox sin nyeste farve jet 


DTP 1989 

Det Internationale Desktop Publishing Show for 
1989 er allerede under forberedelse. En række af 
de firmaer der deltog i dette års show, har 
udtrykt så stor tilfredshed med showet, at de 
ønsker at deltage næste år. 

Showet bliver større næste år, og det afholdes i 
Lindon Dockland udstillingscentret London 
Arena, og vil finde sted i tidsrummet den 5. til 7. 
oktober 1989. 

TYPHOON 

IMAGINE/ OCEAN 



Har man tidligere spillet spil som "Flying 
shark", "1942" og hvad de nu ellers hedder, vil 
man uomtvistelig støde på en masse velkendte 
detaljer i Typhoon. Store portioner af spillet er 
ikke andet end genbrug af gammel fantasi, der 
kun delvist opvejes af den nerve sønderrivende 
action. Man kan sige, at det blot er en lettere 
renoveret udgave af uddaterede artsfæller. Ikke 
desto mindre, er Typhoon en saftig konvertering 
af den velkendte Konami-maskine. 

På din vej ned gennem skyerne skal du ud¬ 
manøvrere eller udslette en sand horde af 
fjentlige jagere. Skyerne er animeret således, at 
de mildest talt står dig om ørcme. De er tem¬ 
melig brutale i deres 3D væremåde, og kom¬ 
penserer da også lidt med den kendsgerning, at 
din F-14 ikke rigtig har sans for proportioner. 
Når du møver dig mod højre, svinger højre 
vinge opad og venstre nedad, og vice versa. 
Måbe, siger jeg bare! Det er jo det stik modsatte 
af, hvad man som lille purk lærte i folkeskolen, 
og senere oplevede i filmen 'Top Gun". Too 
bad, Imagine! 

Efterhånden som joystickct falder til rette i 
næven, får man et bedre feel med den inskrum- 
pede skærm, og kan nemmere undgå de flotte, 
men ensformige byger af jet-drevne "fugle", og 
den latterlige rådne eksplosion, når man kollid¬ 
erer med en fugleklat eller dens ejermand. 

Det er ikke just ophidsende at falde i havet, så 
når du endelig har forceret skyerne, gælder det 
om at sønderpløkke det hangarskib, der var 
udgangspunkt for strabadserne "in the skies". 
Her skal man simpelthen bare droppe bomber i 


stride strømme, og flyve rundt på en fuldstændig 
absurd facon, så kanonilden undgåes. 

Derved bliver det til stadighed voksende 
hangarskib neutraliseret. Når skuden til sidst 
overgiver sig, retter din miniature F-14 sig op til 
et horisontalt plan og fordufter. 

Nu begynder den primitive action. Man har ud¬ 
skiftet sit labre jet med en temmelig klodset, 
men veludrustet helikopter. Så går turen ellers 
bare ud over 'Tiger Mission"-lignendc land¬ 
skaber, og af oplevelser kan bl.a. nævnes en hel 
del deja-vu’er. 

For at skjule det efterhånden godt gen- 
nemtærede gameplay, er Typhoon peppet op 
med nogle få nye krydderier. Sclvparterende 
bolde, en hulens masse fjende-formationer, 
tonsvis af sprites på skærmen, skyer der spytter 
med ildkugler, samt atom-drevne u-både er med 
til at give spillet lidt dyt. Ligeså er mega- 
bomben, der på suveræn vis sletter skærmen for 
uønskede subjekter. 

Den relativt gode lyd og grafik, den primitive 
opbygning og det ældgamle shoot 'em up prin¬ 
cip gør, at Typhoon er let tilgængeligt. Selv om 
meget af det er set før, skorter det hverken på 
god gammeldavs action eller charme. 

Psygnosis og Melboume House, har for anden 
gang sat sig sammen, og lavet en Commodore 
64 version af et gammelt Psygnosis spil. 

Denne gang er det Terrorpods det drejer sig om, 
og det er givetvis det bedste Psygnosis spil, der 
endnu er lavet, (bortset fra Amiga versionen af 
Menace). 

I pakken, er der en fyldig manual, der forklarer 
alt om styresystemet, tips, og hvad dit endelige 
mål i spillet er. Manualen er alt andet end flot at 
se på, idet der er brudstykker fra overskriften, 
Terrorpods, fordelt på næsten alle siderne, 
hvilket absolut ikke ser godt ud. 

I spillet skal du, som den helt du nu en gang er, 
forsvare planeten Colian, mod nogle baddies, 
der kalder sig for "The Empire". De har en ide 
om at planeten Colian, er en del af deres rige, og 
de vil derfor gøre hvad som helst for at få den 
tilbage. 

Det der gør Colian så værdifuld, er den mængde 
mineraler, der er på planeten, og det er her din 
'praktiske’ del af opgaven begynder. 

I toppen af skærmen er der et stort rumskib, 
hvorfra de berygtede Terrorpods kommer. Du 
skal finde ud af hvordan tcrTorpod’emc virker, 
og hvordan man destruerer dem. 

Hele spillet ses ud gennem øjnene på din mand. 


og på jorden er der nogle miner, der udvikler 
forskellige stoffer, som du kan købe, hvis du har 
penge nok. 

Det rumskib du sidder i, kan kun bevæge sig på 
landjorden. Du kan også bevæge dig frem på 
skærmen, og dermed komme tættere på 
minerne, men du kommer samtidigt tættere på 
dine fjender, hvilket gør dig til en nemt mål. 

Grafisk set, ligger Terrorpods lidt bedre end 
middel, uden dog at være noget mesterværk. 
Lyden er rimelig kedelig, men selve handlingen 
og atmosfæren er taget med fra den udmærkede 
Amiga version. 

Man kan med ro i stemmen sige, at Terrorpods 
er lidt af blanding mellem Elite, Starglider og 
Ram bo! 

Der er action, strategi, og det bedste af det hele, 
er at du har muligheden for at bruge dansk 
skærmtekst, således at du ikke behøver at være 
cand. mag. i engelsk for at kunne nyde dette 
spil. 

Frem og tilbage!!! 


Af Kenneth Bernhoim 



Nedenstående artikel er et eksempel på, hvordan 
det kan gå en stakkels skribent når han går og 
slapper af på redaktionen. 

Bedst som jeg vandrer omkring og prøver at se 
aktiv ud, kommer der en væmmelig 64’er 
redaktør (Niels) som synes at jeg burde lave en 
artikel om vores ulyksalige Englandstur i 
september. 

Okæh okæh stammer jeg så, men så bliver jeg 
også nødt til at have min WordPerfect diskette 
(han smider altid sin egen væk!, gad vide hvad 
han gør med alle sine disketteløse manualer?). 
Efter at have byttet mig til min WordPerfect for 
hans Prof. PageSettcr kan jeg endelig sætte mig 
til tastaturet og begynde at lade de nostalgiske 
minder myldre frem og terrorisere min samvit¬ 
tighed og dermed sætte mig i forlegenhed hos 
alle der læser videre herfra. 

Den 15. september kl 17.00 tar’ vi færgen fra 
Esbjerg til Harwich (i England). Denne færgetur 
var temmelig underholdenede, til trods for at der 
straks var nogen der blev søsyge, og væltede sig 
rundt i hinandens br*k. Okay, vi fik da lidt at 
drikke (lidt meget måske), men da alle var tem¬ 
melig enthusiastiske m.h.t. det forestående 
PCW-show, blev der for det meste talt om com¬ 
putere og de nyeste spil som vi skulle over og 
lægge vore små buttede hænder på. Da vi 
ankommer til Harwich om morgenen styrter vi 


fire forvildede freaks rundt i vores kahyt og slås 
om brusebad og ZZAP64-magasiner (ingen fik 
begge på een gang). Udenfor mødes vi med an¬ 
dre freaks fra vores rejseselskab (inclusive fy¬ 
siske Niels, åndelige Niels er stadig oppe i 
baren) hvor vi finder et tog der kører os direkte 
til London. Nu gjaldt det så om at finde vores 
hotel så vi kunne komme på udstilling med det 
samme, men efter en laaaang taxitur hvor vi 
vinkede til en sød pige fra "British Telecom" i 
bilen ved siden af, kommer vi til vores hotel 
hvor de ikke har nogen reservation til os. Lidt 
senere ankommer heldigvis Sven M.S.A. 
Turleder og redder situationen ved at smile på 
kønt dansk til den gamle silliconeafstivede heks 
der passer på nøglerne. (M.S.A. = Med Skæg i 
Ansigtet). 

De næste par dage går så med at løbe på PCW- 
show om dagen og på nattelivsrekog-niscring 
om aftenen. Der hvor vi boede var der nu ikke 
så specielt meget gang i englænderne, men deres 
McDonalds burgere smager præcis som de 
danske (suprisel). Den mest medrivende aften 
bliver kun nævnt her fordi alle under 18 ikke 
kunne komme med på turen, men vi startede af¬ 
tenen med at spejde efter et spændene sted, hvor 
vi kunne tilbringe et par spændende og ophid¬ 
sende timer. I fællesskab lægger vi hårdt ud med 
at prøve at komme ind på et sted kaldet "Club 

Tropicana", men en venlig "mand" oplyser os så 
om at det faktisk er en bøssebar, så vi fandt 
aldrig ud af om der var nogle bare bøsser de¬ 
rinde, for vi skyndte os hjem til hotellet efter lidt 
indfødt rådgivning. 

På hotellet fik vi en større forklaring om et sted 
der vist nok hed "The Stable" som vi burde 
prøve. Som sagt så gjort, vi flintrer omkring i 
London uden at finde stedet, men havner i stedet 
for på et meget hyggeligt diskotek (tror vi), hvor 
vi tilbringer det meste af aftenen. Lige inden vi 
forlader forsamlingen for at finde vores hotel, 
snakker en anonym person med en engelsk 
mand, der forklarer os alle at langt de fleste af 
alle de smukke piger på dette diskotek er til 
salg. 

Vi bliver trukket ind i en sidegang hvor vi ser 
billeder og studerer prislister over diverse unge 
damer. "Desværre" var der ingen af os der havde 
1300,- kr. til den slags udskejelser, men da vi 
først havde forladt etablissementet med høj hast, 
fandt vi ud af at vi måske kunne have splejset 
(he hel). Under alle omstændigheder skulle vi i 
hvert fald hjem dagen efter, så det var om at få 
lidt søvn i de små øjnbasser. 

Sidste kapitel i denne artikel omhandler vores 
ustyrlige opførsel på færgen hjem. Hvis det ked¬ 
er dig at høre om hvordan andre færdes med 15 
“screwdrivers" i organismen, bør du absolut 
stoppe her og skynde dig at læse en spilan¬ 
meldelse for at dulme nerverne. 

Nu skal vi hjem, og det vil sige at vi kan sove 
MEGET længe i morgen, så der afholdes 
fællesdruk i diskoteket, der efter en anselig 
mængde spiritus er et meget flot diskotek. 

Flinke Sven gir omgang et par gange og alle 
bliver mere eller mindre totalplørede, så aftenen 
går med at flippe rundt på dansegulvet eller 
lægge an på de engelske piger der skulle til Dan¬ 
mark (Hej Julie). Midt på aftenen rykker vi 
teltpælene over til en gruppe danske piger der 
skal hjem til Fyn, og dermed er der nogen der 
opnår en aldeles fortræffelig aften. 

Dagen efter da vi går fra borde er alle temmelig 
trætte, og i min underbevidsthed ligger der 
stadig et billede af en ondt skulende kaptajn, der 
står med sit sværd og kigger på at vi går planken 
ud. 





Til alle jer som nu sidder og føler at i er gået 
glip af noget, kan jeg meddele jer at Amiga, 64 
og PC bladene igen til næste år vil prøve at ar¬ 
rangere en lignende tur til Spectrums eget land. 


Er del nødvendigt at fortælle dig, at du er 
fyret?! hilsen Niels.... 

CAVEMAN UGH-LYMPICS 

Electronic Arts 



Efter en periode med utallige olympiske sports¬ 
spil, som lignede hinanden til forveksling, er 
der nu kommet et program, der laver godt og 
grundigt grin med hele genren. Spillet starter 
således med en tydelig parodi på Summer 
Games’ åbnings-ceremoni, hvor en atlet kom¬ 
mer løbende med den olympiske ild til tonerne 
af den kendte Epyx-mclodi. Men netop som han 
når frem til den store fakkel, lyder der et 
tordenbrag, og han bliver ramt af nogle 
klippestykker, som dratter ned fra himlen. Ste¬ 
nene danner titlen "Caveman Ugh-lympics", 
mens en hule-mand udfører en afsindig, fanden¬ 
ivoldsk krigsdans for åben skærm. Lidt senere 
kommer så den "rigtige" åbnings-ceremoni, og 
denne gang er det hulemanden, der skal tænde 
den olympiske fakkel. Men lortet vil ikke 
brænde, og til sidst trækker manden sin kølle og 
slår hele sceneriet i stumpter og stykker. Her¬ 
med er legene åbnet, og tonen er lagt til en 
sports-simulation langt ud over det sædvanlige! 
Det er sjældent jeg sidder og griner højt foran et 
computerspil, men i dette tilfælde meldte latte¬ 
ren sig, allerede da jeg gennemgik instruktio¬ 
nerne til spillet. Manualen er nemlig utrolig 
velskrevet; den giver et glimrende indblik i 
hule-mændenes dagligdag, og passer pterfekt 
ind i den stil, som hele spillet er lagt an på. Når 
man har valgt (fra et virkeligt impxmercndc 
person-galleri!), hvilken hulemand man vil 
styre, starter løjerne for alvor: "Mate toss" er en 
klart kønsdiskriminerende - men hyle morsom - 
disciplin, hvor det gælder om at kaste med 
kvinder! Først kommer vor ven fra før slæbende 
med et kvindfolk (han hiver hende ved håret!). 
Herefter skal man rotere joysticket i takt med, 
at han slynger hende hurtigere og hurtigere 
rundt om sig selv. I det øjeblik man slipper 


skydeknappen, giver han også slip, og den stak¬ 
kels stenalder-kone flyver gennem luften. Til 
beroligelse af alle kvinderettigheds-forkæmptere 
skal det siges, at hule-kvinden tilsyneladende er 
med på sp)øgen, for jo længere det lykkes dig at 
smide hende, jo gladere bliver hun!.. "Dino 
Race" er næste disciplin, hvor du rider om kap 
med en anden hule-mand - på dinosaur-ryg, 
forstås. Skærmen er delt op på midten (det er 
dig øverst), og dette er nok den mest originale 
af alle disciplinerne. Ved at hive joysticket frem 
og tilbage bruger du spx>reme, og ved at trykke 
fire giver du din ganger et gok i nødden med 
din kølle. Dette kan være nødvendigt, når du 
kommer til en forhindring, idet dinosauren har 
en tendens til at refusere. På den anden side 
skal du heller ikke være for hård ved det stak¬ 
kels dyr, for så kollapser den totalt, hvorved du 
taber noget af din kostbare tid. "Fire-making" er 
næste punkt på programmet, og her gælder det 
naturligvis om at lave ild. Man sidder side om 
side med en konkurrerende hulemand, og ingen 
af jer er blege for at bruge beskidte tricks (dvs. 



38 


SPIL-TEST 






















slå den anden part i hovedet, lige som han er 
ved at få gløderne til at fænge). Her, som i de 
fleste andre discipliner, er TIMING (og altså ik¬ 
ke banal joystick-sliden) den afgørende faktor. 
Når du gnider de to stykker træ mod hinanden, 
falder der gløder ned på dit bål, og ved at hive 
joysticket ned kan du puste til gløderne. Det 
lyder nemt, men jeg har endnu aldrig vundet 
denne del af spillet. Til gengæld kan du nyde 
synet, når din modstander endelig får tændt op, 
og stikflammen svitser alt hans hår og skæg af, 
så han sidder tilbage med en sort, afsvedet 
knold og et ustyrligt u-intelligent udtryk i 
ansigtet!., "dubbing" er som navnet antyder en 
ren, rå kølle-kamp, men selv dette har program¬ 
mørholdet (Dynamix) forstået at gøre lidt ekstra 
ud af. De to mænd står på et smalt klippe¬ 
plateau, og det gælder selvfølgelig om at trænge 
hinanden ud over kanten. Men før selve kampen 
begynder, skal man igennem en "skræmme- 
fasc", hvor det gælder om at udføre de mest tå¬ 
belige bevægelser, for at sætte sig i respekt hos 
modparten. Hvis man opfører sig tilstrækkelig 
outreret, får man skræmt fjenden så langt ud 
mod kanten, at man har en klart bedre 
udgangsposition, når selve slaget begynder. Når 
en af parterne nærmer sig afgrunden, begynder 
der at drysse sten og jord ned, og kampen er i 
det hele laget ret spændende - specielt hvis man 
er to! "Sabcr Race" er endnu et split-scrccn 
eventyr, men denne gang er de to hulemænd på 
flugt fra en glubsk sabeltiger. I starten ses tige¬ 
ren i nederste skærmhalvdel, men efterhånden 
haler den ind på mændene og dukker op i 
øverste skærmbillede. Målet er at nå først frem 
til et træ, hvor man kan være i sikkerhed for det 
glubske rovdyr. Undervejs er der kaktus’er, 
vandpytter og andre forhindringer, som man 


skal hoppe over. Hver gang de to primater over¬ 
haler hinanden, slynger den overhalende part 
brutalt den anden et godt stykke tilbage, og ne¬ 
denunder kan man hele tiden se, hvordan tige¬ 
ren kommer nærmere, og nærmere.. En virkelig 
spændende disciplin, hvor man har en enormt 
ulækker fornemmelse af at være forfulgt! "Dino 
Vault" er sidste punkt på programmet, og dette 
er hulemændenes svar på vore dages stang¬ 
spring. Det gælder om at hoppe over en vild di¬ 
nosaur (af den kødædende variant!), og hvis 
man ikke hopper højt nok, ender man i uhyrets 
gab! Først skal man imidlertid fastlægge højden 
på det store fortidsuhyre, hvilket foregår ved, at 
man styrer en lille mand rundt på dino’ens 
hoved. Ved at vifte en kød-luns foran dyrets 
snude, får han det til at strække hals, mens han 
ved at hoppe rundt på knolden af det arme 
fortidsdyr, opnår den modsatte effekt. Der er ik¬ 
ke EEN af alle disse discipliner, som ikke er af¬ 
sindig morsom i sin egen ret, og i sin helhed er 
spillet virkelig noget af det mest originale jeg 
har set i meget, meget lang tid. Der er hele vejen 
igennem en helt utrolig sans for detaljer, og ba¬ 
re en ting som figurernes ansigts-udtryk er sim¬ 
pelthen uden sidestykke! I en tid, hvor markedet 
mere og mere oversvømmes af middelmådige 
arcade- konverteringer, dårlige efterligninger 
osv., er del en sand befrielse at få lov at opleve 
et spil som CAVEMAN UGH-LYMPICS. Jeg 
ved godt det lyder son en kliche, men jeg mener 
det faktisk: Dette spil SKAL ses! Køb det. Spil 
det. Du dør af grin! 

LÆSERE EN 
GLÆDELIG 
JUL OG ET 
GODT 
NYTÅR 



Peter Beardsley’s 
International Football 

Grandslam 



Det er åbentbart blevet højsæson for 
fodboldspil, og Grandslam, som efterhånden er 
mest kendt for at lave B-software, har fulgt med 
tidens takter. 

I alle sammenhænge, er Peter Beardsley et 
traditionelt fodboldspil, hvor du kan vælge et 
landshold (nej, Danmark er ikke med) og 
derefter gå på banen, i stil med International 
Soccer. 

For at spare jer for den tid, det tager at læse 
denne anmeldelse, kan jeg ligeså godt sige med 
det samme, at Peter Beardsley’s International 
Soccer, er det værste ral, der nogen sinde er 
lavet inden for fodbold genren. 

Animationen af spilleme er ekstrem dårlig. 
Spillet er langsomt hele vejen igennem, og det 
alt alt for let. 

Som sædvanlig, i fodboldspil, har den spiller du 
bruger, en anden farve end resten, og når du 
sparker til bolden flyver den straks ned i den 


anden ende, hvilket umuliggør flade, korte 
afleveringer. Det er ligeledes umuligt at drible, 
da bolden konstant bliver taget fra dig, og både 
din, og modstanderens målmand er så dårlige, at 
det ville have været bedre hvis de slet ikke 
eksisterede! 

Jeg kan ikke sige noget som helst positivt 
omkring dette spil, og med SensiSoccer fra 
Microprose lige på trapperne, kan det ikke 
betale sig at spilde sine penge på dette lallespil. 

ET ÆGTE FODBOLDSPIL 


Med fuld animation, flot grafik og fed lyd giver MicroProse Soccer dig mulighed for at afholde din 
egen World Cup. Med dig ved joysticken har Danmark en fair chance for at nå finalen. Spil mod 
computeren eller mod en kammerat. Spillet er krydret med bl.a. saksespark og action-replay. 


C-64 bånd: 269,- kr., disk: 359,- kr. 
IBM KOMP. PC: 449,- kr. 

Kommer snart til Amiga. ST, Amstrad. 



SIMULATION • SOFTWARE 




Lyngby Storcenter City 2 Isboj Vejle Kolding Fredericia 

Tlf.: 02 93 00 40 TH. 02 52 57 77 Tit : 02 73 73 43 TH : 05 82 23 37 Tit.: 05 52 00 70 Tit.: 05 92 2454 

Odense City Rosengårdcentret Tårup Center Haderslev Åbenrå Sonderborg 

TLt : 09 13 13 44 Tlf 09 15 59 40 Tlf 09 16 26 41 Tlf. 04 52 13 19 Tlf. 04 62 66 01 Tlf 04 42 32 65 




















Her hitter du selv. 


Ny teknologi gør enhver pladekøber til 
egen plade-producer. 

Af Dan Erland Andersen 

Microtech - Hollywood 

Vi kender dem alle: Opsamlings LP’er. Fremra¬ 
gende skiver - hvis det ikke var for de tre dødke¬ 
delige sange, der ødelægger den sitrende 
stemning, du netop har opnået med din nye 
dansepartner. Mens sveden og drømmen lang¬ 
somt siver ud sammen med den voksende tom¬ 
hed på dansegulvet, bander du for dig selv og 
siger: "Bachman Turner Overdrive med ’You 
ain’t seen Nothin’ Yct’ og den havde været 
hjemme ...” 

Men nu kan den være hjemme, den perfekte 
danse-musik i dit eget personlige og påstemple- 
de rytme-mix. Personics hedder vidunderet. En 
ny digitaliseret jukebox, hvor du vælger den 
musik, du ønsker optaget på dit opsamlings¬ 
bånd: Panik i Hytten, Inferno i Natten eller 
Mega-Master-Monster-Multimix, som en laser¬ 
printer spyttede ud, da jeg fik mit selvkompone¬ 
rede bånd udleveret ved firmaets præsentation i 
Hollywood fomylig (24.10.1988). 

Ideen bag Personics jukebox virker 
charmerende: Du stykker dit eget hit-bånd sam¬ 
men med de grupper og sange, du ønsker. 

Sådan virker bæstet 

Jeg starter med selve jukebox’en: En mands stor 
lyd- og lyskasse. Placerer et par Sony hovedtele¬ 
foner over ørerne og trykker en fircifret talkode 



ind på en lille lystavle: 2826 - og BAM! får jeg 
ti sekunder med Housemartins: "The People 
who Grinned Themselves to Death". 

Jeg skriver koden og titlen ned på en ordresed¬ 
del og gentager grifleriet ud for 14 titler, jeg fin¬ 
der blandt systemets 2500 sange. Rækker sedde¬ 
len til chefingeniør Tom Sharples, der har op¬ 
fundet systemets nødvendige tekniske 
finurligheder. Han klapper koden ind i den 
opretstående computer, hvor 45 compact-disks 
venter på at frigøre den ophobede musik. 
Computeren scanner CD’eme, finder mine 15 
titler og sender dem til toppen af systemet, hvor 
en Nakamichi tape-deck bruger ni minutter på at 
optage mine 74 minutter musik. 

Mens CD’eme snurrer og Nakamichi’en optager 
ved otte gange normal lytte-tempo, spytter en la¬ 
ser printer titlerne ud på et farvestrålende 
omslag: "Dan E. Andersen" og "Mega-Master- 
Monster-Multimix". På innersleevet står alle 

numrenes navne og hvor lang lid de varer. 

Da Nakamichi’en er færdig med optagelsen, 
spytter maskinen båndet ud til Tom Sharples, 
som klister de to stickers med sangene på begge 
sider af slutresultatet: Mit enestående greatest 
hit-tape. 

Klapsalver til 1,75 

Pris: $ 14.30 - 100 kroner. Det beløb lyder bi¬ 
lligt i Danmark, men ikke nødvendigvis i 
U.S.A., hvor en plade koster 49 kroner. Kunden 
betaler mellem 3,50 kr. til 10.50 kroner pr. sang. 
The Housemartins kostede 6,30 kroner, 24 se¬ 
kunders klapsalver 1,75 kr. og Peer Gynt Suite 
nummer 1 af Grieg krævede 10,50 kroner. Mu¬ 
sikken ligger ganske tæt på CD kvaliteten. Per- 
sonics benytter et kvalitetsbånd fra TDK (type 
II), som er medregnet i kundens minimum-order 
på 21 kroner. 

Hvorfor ikke optage musikken 
derhjemme? 

- Det er nemmere at optage dem her. Du behø¬ 
ver ikke at fare rundt til vennerne for at skaffe 
pladerne. Det her system er mere professionelt 
og med en bedre kvalitet, siger 16-årige Erik 
Qvali fra Los Angeles, da han for første gang 
lytter til Personics. 

17-årige Eddie Chun, der bruger 350 kroner på 
plader om måneden, giver Erik ret: 

- Du behøver ikke købe en plade, blot for et 
nummers skyld. Nu kan du vælge sangene ud og 
pladestakken er større her end hos vennerne. Så¬ 
vidt forbrugeren. Hvad siger pladeselskaberne i 
USA, som årligt mister 28 milliarder kroner på 
hjemmeoptagelseme? 

CBS med kunstnere som Bruce Springsteen og 
Elvis Costello samt RCA med bl.a. David Bo- 
wie siger indtil nu: Nej! Resten af de store seis- 



CD numm»r 44 med 60 sange mast ned i 
rillerne. Ialt kan Personics jukebox indeholde 
15.000 sange. 


kåber og de mindre uafhængige: Et klart ja! 

- Vi beholder vores egen kontrol over hvilke 
sange, der skal på systemet og til hvilken pris, 
fortæller Wesley Hein, direktør for det mindre 
pladeselskab, Enigma - der havde førsteret til 
den islandske gruppe, "Sugercubes”, men lod 
dem gå. 

Prøveklud mod flop 

Pladeselskaberne er med på ideen udelukkende 
fordi de tjener penge på opfindelsen. Hvor EMI, 
Warner, Capitol Records ikke får en klink, når 
deres plader overspilles til båndoptagere i 
hjemmet, tjener de via Personics system for¬ 
holdsvis det tilsvarende beløb, som de ville have 
indkasseret pr. solgt plade. 

Selskaberne bestemmer selv fra måned til 
måned, hvilke kunstnere som roterer på Perso¬ 
nics CD’ere. 

Systemet kan bruges som prøveklud for nye 
grupper, som pladeforretningeme normalt ikke 
ville tage chancer med: Ukendte navne sælger 
ikke nok plader, flopper de, er skiverne dødt va¬ 
relager samt det fysiske aspekt, at plader fylder. 
Med den digitale jukebox kan forretningen måle 



Kundens 'Greatest hits' springer frem på 
'kasseapparatet' der viser titel, kunstner, 
længde og prisen - mellem 3,50-10,50 kr. - 
for sangene. 


◄ 


Ekspedient Mark Zbinden fra pladeshoppen 
‘Wherehouse'l vest Hollywood klapper af 
kundens bestilling ind på den forvoksede CD 
og båndoptager. Båndet fodres foroven. 


► 

pulsen på kunderne og interessen for nye 
grupper: 

- Personics er derfor en vej ind for eksempelvis 
et band fra Danmark og alternative grupper som 
"The Dead Milkman" eller "Thcy Might be 
Giants", siger Wesley Wein. 

En chance pd 7’eren 

Ved introduktionen slog Personics direktør, 
Charles Garv in, gentagne gange på jukeboxen 
som et alternativ: Kunden vil mere sansynligt ta¬ 
ge chancen med en ny gruppe til syv kroner end 
et helt stykke vinyl til 49 kroner: 

- Vi kan blive et boom for alle involveret i 
musikindustrien. Ikke blot etablerede grupper, 
men oldies, nye kunstnere i reggae, blues og 
jazz, som i dag har svært ved at få "air play" 
(ørenlyd) på populære top 40 stationer i USA. 
Elliot Goldman, en veteran i musikindustrien og 
medlem af Personics bestyrelse, sammenligner 
jukebox’en med videomarkedet: 

- For fem år siden råbte og skreg filmselskaber¬ 
ne over at kabel-tv og video ville kvæle 
biograferne. Fem år senere er biograf markedet 
større, og beløbet som kabel-tv og video henter 


ind er enormt. Det viser, at ny teknologi, som er 
brugt og kontrolleret efter hensigten, uværgeligt 
forstærker og forøger brugen af ny teknologi, i 
stedet for at begrænse den. 

Ideen til systemet stammer fra firmaets direktør, 
Charles G arv in. En 35 årig computer entusiast, 
der fortæller, at ideen er en typisk indskydelse 
fra en tur i badekarret. Der i lummervarmen 
damper drømmene op og brister som sæbe¬ 
bobler. Men ikke hos Garvin: 

- Mange andre har sikkert fået den samme ide, 
mens de lå og rodede i karret, men ingen fulgte 
indskydelsen op, pointerer Garvin. 

Fra badekar til bits 

Processen med Personics starter i to pladestudier 
syd for San Fransisco i staten Californien på 
USA’s vestkyst 

Her modtager firmaet et masterbånd fra 
pladeselskaberne. Musikken klemmes op mod 
tonehovedet som en klump magnetisk rulle 
bånd. Herefter ryger rytmerne gennem en dolby 
digital inkoder, der oversætter den analoge 
’bølgeformede’ musik til uendelige rækker af 
digitale elektriske bits - 0 og 1 'taller. 

Oplagringen sker på en Winchester Disk Base, 
der overfører musikken til et Sony 1610 bånd. 
Hele herligheden sendes til Phillips-DuPont’s 
CD-ROM fabrik. Her presses 60 sange ned på 
en CD og musikkens rejse stopper, når CD’eren 
ligger i Personics digitale laser jukebox. 
Computeren, der styrer musikken og laser - 
printeren, opererer på UNIX-systemet, udviklet 
af Nordamerikas største telefonselskab, AT&T. 

- Det største problem vi havde i udviklingen var 
konverteringen fra de digitale CD’ere til den 
analoge lyd på kundens bånd, da vi kkke ville 
ofre hverken diskanten eller bassen, siger 
chefingeniør, Tom Sharpless. Efter fem gen- 
nemlytninger af mit bånd kan jeg sige at de 
fandt løsningen. 


automatisk ringer op klokken to om natten for 
at overføre dagens forbrug af sang-titler. Herved 
er det simpel matematik at udregne kagen til 
pladeselskaberne, kunstnerne og pladeshoppen. 
Den sidste del napper Personics selv - hvor me¬ 
get vil de ikke oplyse. Firmaet har i opstartspe¬ 
rioden gratis leveret og opstillet jukebox'en, 
computer og laserprinter i 27 forretninger i Los 
Angeles og San Fransisco. Danmark og Europa 
må desværre vente indtil jukebox’en bliver en 
succes. Den samlede pris for et system koster 
20.000 dollars - 140.000 kroner. 

Et dyrt stykke legetøj. Men som altid fra Silli- 
con Valley: Vi kan blot sidde lænet tilbage og 
nynne med til Bachman-Tumer Overdrive: You 
ain’t seen nothin’ yet - der er meget mere i 
vente. 


Tandsæt i kagen 

Med i systemet er også en telefonboks i 
computeren, som firmaet fra Sillicon Valley 

Så fortvivl ikke mere! 

Det engelske firma, Database, har produceret et 
program, der er beregnet til at gøre regnskab, brev¬ 
skrivning og modem-kommu-nikation nemmere. 
Dette universal program hedder Mini Office II, og 
koster normalt 385 

For at I ikke skal ud og bruge jeres sidste spare 
penge på "Mini Office II", der sælges med engelsk 
manual, har vi et GRATIS eksemplar med en 
dansk manual til alle, der melder sig ind i Commo- 
dore 64/128Club. 


nijjtt 

blad der tager Commodore’en aldvorligt 


Hvad kan programmet? 

Da det vil kræve 20-30 sider at forklare hvad pro¬ 
grammet kan, vil der nu følge en kort gennemgang 
af de forskellige funktioner. 


Tekstbehandling 


Regneark 


Hvordan beviser vi, at programmet er godt 
nok? 

Det er en utrolig simpel affære, da vi blot behøver 
at referere til diverse anmeldelser og informationer 
, der har været vist i forskellige blade. Mini Office 
II blev kåret som årets bruger-program i det velrc- 
nomerede engelske uge magasin, Popular Compu- 
ting Weekly. 

Det engelske blad, Zzap 64!, gav også Mini Office 
II en så god kritik, at det samme år blev kåret som 
årets bruger program. 

Hvad skal man gøre for at få dette super 
program? 

Det eneste du skal gøre for at modtage Mini Office 
II, er at udfylde den kupon, der er hæftet fast til 
midtersideme. Tegn dig for 10 numre af Danmarks 


Kartotek 
Grafik Modul 
Modem Program 
Etikette Udskrivning 

Hele programmet er kædet sammen, sådan at du 
f .eks. kan lave et grafisk diagram i grafik modulet, 
og derefter loade dit grafik ind i regnearket, og 
benytte dit diagram til f.eks. at vise din indtægt 
som lagkage. 

Du kan eventuelt også lave noget tekst i 
tekstbehandlingssystemet, som du kan ind-kopiere 
i din grafiske fremstilling. 

Dette program er simpelthen for godt til at 
gå glip af!! 

Født i fredstid, levede i en tid med krig. 
Skygge krigeren vender tilbage. 

Denne gang skal missionen 
lykkes! 

STED: 1988 Manhattan 
TID: Nu! 


Den sidste ninja er tilbage! 

Dette må være årets spil! 

The Last Ninja 2 har allerede høstet 
berømmelse verden over: 


The Last Ninja 2 fik 94% i overall i det 
engelske blad Zzap 64! 

The Last Ninja 2 blev kåret som Su¬ 
per Star i et andet engelsk blad, 
Commodore User 


The Last Ninja 2 fik 97% i pris/ kvali- 
OPGAVEN: At ødelægge den ' c-64/128 Club 

udødelige ondskab ... KUNITOKI! se anmeldelsen....køb spillet!! 




^>V 


Vi sælger det for: 

DISK 

Medlemspris: 219.00 kr. 
Normal pris : 269.00 kr. 

BÅND 

Medlemspris: 179.00 kr. 
Normal pris : 229.00 kr. 









MEDLEMSTILBUD 


Vores første bog i dette nummers med¬ 
lemstilbud er Hardware Udvidelse fra 
det tyske firma Data Becker. 

Hardware Udvidelse går ind i kærnen af 
din 64’er, med diverse ROM listninger, 
gode tips og forskellige oversigter til 
bl.a. reset knapper og meget mere. 

Pris: 269.00 kr. 

Den næste bog i denne omgang er 
CP/M Øvelse, der sætter dig ind i det 
effektive programmeringssprog, CP/M. 

Pris: 248.00 kr. 

Den Store Floppy bog henvender sig 
til diskette ejere, og der bliver gået i 
dybden med hele stationen, sådan at 
du finder ud af alle de ting, den rent fak¬ 
tisk kan lave. 

Pris: 298.00 kr. 



De fleste har problemer med at finde 
ensartede labels til deres disketter. Vi 
har nu fået lavet nogle specielle klub- 
labels. 

Medlems pris: 50.00 kr. for 100 stk. 
Normal Pris: 100.00 kr. for 100 stk. 

Ved køb af en eller flere bøger får 
medlemmer en gratis thingi med. 



Er du en af dem, der er træt af at solly¬ 
set reflekterer ned på din monitor så du 
ikke kan se en pind? 

Løsningen er meget simpel, Wippy. 
Wippy er et ergonomisk korrekt udfor¬ 
met podie, du kan sætte under din 
monitor, hvormed du kan justere hæld¬ 
ningsgraden på monitoren, og dermed 
undgå det irriterende lys. 


Medlems pris: 195.00 kr. 
Normal pris: 255.00 kr. 





Vi tager forbehold for prisændringer, kursændringer, trykiejl, forsinkede leveringer, samt 
at enkelte tilbud er i begrænset stykantal. 

Ved køb af flere bøger vil der kun følge en thingi med. 

Vi gør opmærksom på at programmerne først kommer 30 dage efter bestillngen. 


Det er voldeligt. Det er smagløst. Det er 
alle-tiders spil!! 

Spillet jeg her taler om, er selvfølgelig 

Barbarian II: The Dungeons of Drax. 


Dette spil er for godt til at gå glip at! 



Se anmeldelsen andetsteds i bladet. 

Vi sælger den for KUN: 

Medlemspris: 139.00 kr. (Bånd) 
199.00 kr. (Disk) 

Normal rpis: 179.00 kr. (Bånd) 
229.00 kr. (Disk) 






På software siden har vi fået fat i nogle 
programmer, der endnu ikke er kommet 
frem i Danmark, og den første titel er: 
Mercenary Compendium. Mercenary 
Compendium består af Mercenary I & 
II, der er samlet på en disk eller et 
bånd. Disse spil blev kåret til screen 
star i Commodore User. Der er selvføl¬ 
gelig fuld dokumentation med til spillet. 

Medlems pris : 145.00 kr. 

Normal Pris : 195.00 kr. 


Vores andet medlems spil er Time and 
Magik trilogien, der er tre nye adven¬ 
tures på en disk/ et bånd. For yderlige¬ 
re information, se venligst 
anmeldelsen. 

Priserne gælder både for bånd og disk. 

Medlems pris: 145.00 kr. 

Normal Pris: 195.00 kr. 


NB! Bånd versionen indeholder ikke 
grafik. 

Vi vil holde dig orienteret om alt det nye der kommer frem på markedet. Vi vil 
teste og gå i dybden med programmer af enhver art. Nye hardware-produkter 
vil blive undersøgt på alle leder og kanter. 


Seriøse artikler om diverse emner vil også altid være at finde i Amiga Interface. 
Da vi mener, at det er Amiga brugereme. der virkelig har fingeren på pulsen, 
hvad angår behov, problemer og ønsker, ser vi frem til en konstruktiv kontakt til 
jer. Det er først og fremmest jeres blad. 

Alt det, plus en masse spændende tilbud vil vi bringe i Amiga Interface. 

Dette er hvad du får for pengene: 


- Et blad på 64 sider i farve. 

- 10 numre årligt. 

- Fordelagtige tilbud (soft/ hardware) 

- Nye Public Domain disketter til fordelagtige priser. 

- Adgang til database, hvor alle PD disketter ligger. 

- Hotline, hvor der er mulighed for en rigtig Amiga-snak 

- Kurser (Grafik, Desktop Publishing m.m.) 

- Udlandsrejser til uhørt lave priser. 









Postbesørget blad (8600 Silkeborg) 




DRØMME ER GRATIS. 



HOLD OP MED AT DRØMME. 



AMIGA 500-OMKRING 5.000,- 

(INCL. INDBYGGET DISKETTESTATION) 


DANSK TASTATUR ÆGTE MULTI TASKING 

DANSK OPSTARTPROGRAM FANTASTISK GRAFIK 
BRUGERVENLIGHED ANIMATION 

INTUITION 4.096 FARVER 

MUS HOJ OPLOSNING 


FLEKSIBILITET 
MUSIK I STEREO 
SYNTHEZISER 
TALE 

TEKSTBEHANDLING 


MULIGHED FOR: 

VIDEOREDIGERING 

CAD 

DESIGN 

UDVIDELSE 


DESKTOP PUBLISHING 
BILL EDDIGITALISERING 
MIDI 

WORD PERFECT 



Commodore 


Fordi fremtiden forlængst 
er begyndt. 


KOM INO OG PROV DROMMECOmPUTEREN HOS CXN LOKALE COmmOOORE FORHANDLER 






















